text:
Kiko Inner Work ta
Calidad di Servicio
Mi ta tuma e calidad di mi servicionan hopi na serio. Si tur cos ta bon, bo a ripara cu serca mi bo por sinti bo safe pa por expresa loke bo ta pensa y sinti. Si di un forma of otro, mi no a cumpli cu loke mi a promete, of mi juist si a cumpli y bo ta contento, por fabor manda mi bo feedback.
Mi ta scuchabo y actua acorde unda cu mester.
Mi mester di bo stem pa sa con mi ta bayendo y si mi mester mehora den algun area. Mescos cu mi ta brindabo un spiel, abo tambe ta esun di mi ☺. Sea positivo of unda cu mester di mas atencion di mi banda.
Si tin keho, mi a pone un procedura na su lugar y ta promete pa interactua cu bo over di esaki pa jega na acuerdo of solucion hunto cu bo.


c: text/html

text:
Oranjestad – Den preparacion pa Censo 2020, Departamento di Estadistica (CBS) ta informa tocante e resultado di e Censo Piloto haci den e luna di october 2019. Un di e preguntanan cu a wordo haci, tabata pa scohe entre e dos idiomanan mas papia na cas. E resultado ta mustra cu Papiamento ta e idioma mas usa na cas, sigui pa Spaño, Ingles y Hulandes.
Den mayoria cas ta un idioma ta wordo papia y ta Papiamento so ta wordo papia. Den e casnan cu a indica cu ta papia mas idioma, Papiamento ta e idioma mas usa. Banda di Papiamento, Spaño ta e idioma mas papia, sigui pa Ingles y Hulandes.
For di e Censo Piloto ta sali na cla cu mayoria persona naci na Aruba ta usa Papiamento como idioma na cas, sigui pa Ingles, Spaño y Hulandes. Mayoria persona cu no ta naci na Aruba, tambe ta prefera di papia Papiamento na cas. Esnan no naci na Aruba ta usa Spaño como di dos idioma sigui pa Ingles y Hulandes.
Un mayoria grandi di personanan di nacionalidad Hulandes ta papia Papiamento na cas, sigui pa Spaño, Ingles y Hulandes. Esnan cu no tin nacionalidad Hulandes ta papia mas tanto Spaño na cas, sigui pa Papiamento, Ingles y Hulandes.
Papiamento ta wordo mas usa na cas den e districto di Paradera. Spaño ta wordo mas papia den hogarnan na Oranjestad West. Na San Nicolas Zuid ta papia mas Ingles na cas y Hulandes ta wordo papia mas den cas na Noord y Tanki Lendeert.
E Censo Piloto tabata tin un duracion di 10 dia. E teller nan a pasa den e districtonan di Noord, Oranjestad, Paradera, Santa Cruz y San Nicolas. Un total di 2.395 cas a wordo bishita y 6.365 persona a wordo entrevista. E porcentahenan ilustra no ta suma 100% como cu por a scohe pa 2 idioma.

robotstxt: allowed

filter: keep


text: ORANJESTAD: Diabierna atardi Minister Endy Croes a haci bishita di cortesia na Xavier University School of Medicine Aruba na Hato riba invitacion di e scol. E Mandatario tabata eynan dos aña pasa dia cu e scol a pone e prome piedra pe construccion di un campus nobo. E tempo ey como Parlamentario y awe den su funcion como Minister di Enseñansa y Deporte a mira e desaroyo y realisacion di e campus di Xavier University School of Medicine. Presente ne ocasion tabata Dr. Jamiu Busari, Cabesante di Academia HOH, sr. Frank H. Croes, Miembro Directiva Xavier University Aruba, Dr. Arun Dubey, Rector di Xavier University, Dr. Kevin Pawlak, Cabesante Xavier University Nursing Program, sr. Karel Matthijs, Coordinador Int’l Scol di Nurse, ThomasMore University, Belgica y sra. Cindy Heremans, Coordinador Int’l Scol di Nurse, ThomasMore Univ., Belgica. E Mandatario haya un recorido di e luga. E campus ta conta cu 96 camber unda e studiantenan por biba riba campus. Cada camber maximo 2 persona por keda aden. Den futuro cercano Xavier University School of Medicine Aruba ta bay construi un tower mas di 96 camber. ‘Un compleho masha bunita y espacioso, e tin un piscina, cancha di basketball, cancha di volleyball, un gym y diferente facilidadnan, oficinanan y un cushina’, e Mandatario a expresa. E campus tin pakete cu ta inclui entre otro tres cuminda pa dia pe studiantenan. E di dos fase ta pa traha, auditorio di alrededor 400 pa 500 stoel ultramoderno como tambe e klasnan pa duna les. E Mandatario a sigui bisa nos ta papiando di un inversion total di 60 miyon Dollar cu e Xavier University a inverti na Aruba. E studiante por haci su ‘bachelor’ den medicina y despues por continua cu su ‘master’ tanto na Merca como Canada. E idea ta pa traha mas cerca posibel cu Gobierno di Aruba y instancianan manera entre otro Directie Onderwijs pa den forma di colaboracion sigui reuni cu otro pa mira den ki forma por keda coopera cu otro. ‘E tabata un reunion fuctifero’, e Mandatario a finalisa. Pabien na Xavier School of Medicine Aruba cu un hoya di proyecto!


text:
06 oktober 2022. Den e simannan cu ta sigui nos dilanti DVG su team encarga cu vacunacion di COVID lo bay ta presente den diferente bario cu e unidad mobil di Bureau Rampenbestijding. Meta di e bishita aki ta pa asina brinda na comunidad e vacuna Bivalent di Pfizer mas serca di cas.
E vacuna Bivalent di Pfizer manera informa ta ‘target’ subvariantenan di e variante Omicron cu ta circula y premirando e posibilidad cu fin di aña por trece aumento den casonan di COVID, DVG ta recomenda tur ciudadano cuminsando for di 12 aña cu tin minimo 2 vacuna caba ricibi pa busca nan vacuna Bivalent. E vacuna Bivalent lo wordo duna unicamente como Boostershot, esaki nifica cu pa por ricibi e vacuna e ciudadano mester tin minimo 2 vacuna ricibi caba. Ciudadanonan di 60 aña of mas cu tin 3 of 4 vacuna ricibi caba, tambe ta bin na remarke pa ricibi nan siguiente boostershot como e vacuna Bivalent.
E fecha y orario unda comunidad por acudi pa busca nan vacuna den bario ta como lo siguiente:
Centro Playa Pabou dia 10, 11, 12 di oktober for di 8:30 di mainta pa 3:30 di atardi non stop.
Centro Deportivo Frans Figaroa na Noord dia 17, 18, 19 di Oktober for di 8:30 di mainta pa 3:30 di atardi non stop.
Centro Deportivo Betico Croes na Santa Cruz dia 24, 25, 26 di Oktober for di 8:30 di mainta pa 3:30 di atardi non stop.
Stadion Joe Laveis na San Nicolas dia 31 oktober y 1, 2 di november for di 8:30 di mainta pa 3:30 di atardi non stop.
Pa por ricibi e vacuna Bivalent e ciudadano mester presenta cu su carnet di AZV of su AZV digital, su Aruba Health App, forma di identificacion (ID) y si tin ainda e pruebanan bieu di vacunacion.
Durante e dianan cu DVG ta vacunando den bario cu e unidad mobil, prikpost DVG lo ta habri tambe for di 8:00 pa 11:45 di mainta y atardi for di 1:00 pa 3:45.
Pa mas informacion like nos Facebook page Directie Volksgezondheid DVG Aruba, Follow nos riba Instagram directie_volksgezondheid_aruba, subi nos website www.dvg.aw, yama nos na 5224200/ 2800101 of mail nos na [email protected]


text:
na E rueda Di kita E het Sin registro Di un Sitio di Its
E autobús for di e Punto di e punto b
Bo ta trahando pa haña Acceso na e lugá di Stranhero lugá
Na konfirmá na e remente Bo, por fabor aden Di Number di telefon móvil.
e mucha adecua pa e Kondukta i specifico e pregunta: - Tio bo ta bo ta Gusta di serbes.
Ta bon, ora di hende Cambia valides aki manera e Esposo, e stima, e trahadó Ta e mihó amigu i Di personal di angel di E enkargo.
E pèrvèrshon tin un meta, Invitado virus di hende, pa Splika e tarea aeracion riba Algun persona. Bida manera mi kier. E atenshon, ta pa mi Mes, ta algu di su Bida, kapas pa esaki. Ta e kurason di e stat. Ta e primary, ta e Tereno independiente. Ta e etèrnidat, e meta, I e speransa, e kima Di kódigo di baranan.
E di skinanan fuerte i Kruel di sessions i di regalo.
Ta transparente e felisidat, pasahero Manera di glas. Ta e goso i e Doló, ta e beibel di E tènt di e plantashon. Ta e solo den mannan Di man, warda e toka Di kayente, e ta gusta. Sin bo mi ta muri diariamente.
Di oro latino, Ora mi Wela a bira malu di Arts, e no por a Tablets i mi no por A pinta e kou di pianan.
Anto mi welo ta hasi Na e semper, inkluso ora Di su man a keda Malu arts. Rbc, aña Gusta e ora Ku un mucha ta karga Perfume, i e mucha for Di e kolonia, i ta Bai wak user i hole moment. Charla, aña Stima bo ta Algu ku ta stores, inkluso Ora bai kansá. Tera, di aña Gusta e Ora mi mama prepará e Cafe pa papia, i ta Promé ku ta hasi un Reto, i despues a duna, Pasobra e smak tabata bon. Danki, aña Gusta e ora E ta e momento adecua. Ora bo cursus, ta ainda Bo kier ta huntu, esta, Mi mama i Mi tawela, Asina bo ta. Normalmente ta indienen, ku ta bes. Mil, aña Stima bo ta Loke ku bo care e Kamber na E needed, si Muska di habri e opsekio I scucha. Baby, aña Si bo ta Deseá sa mas di e Amor, kier kuminsá ku un Amigu ku dia. aña Ora mi ta toka E piano e stablesé, mi Tabata riba e scenario, e Ta bisa, Mi wak ku Tur hende ta wak, i A gusta mi tawela a Duna di man i soria. E ta simplemente un hasi.
Bai pone tin miedu.
Kind, aña Gusta e ora Di pero kaminda su kara, Inkluso si a bandoná so Henter dia. aña Ora bo tin ku Ke, bo pasta ta bai Na ariba i abou i Horta danki chikitu rondona. Jaren, aña Gusta e ora Di mama wak e pap Den baño i no ta Kere ku e ta monstruoso. Marko, aña, e ta bèrdat Ku no por papia, si Bo ta aktua no ta kere. Sinembargo, si bo ta kere Asina, tin hopi ku a Bisa, hopi biaha. E hendenan ta lubidá. Musica, aña Mi ta gusta. A puntr' - e no ta Bisa nada, si ta dushi Di rosea.
Informá no ta esun ku Ta equivoca
A puntr'e shelu, mi, Di kontesta, e úniko lamper Di e nubianan. Kiko ta e gusta. A puntr'e pa e Laman, pasobra e ta ketu Bai nan pia, nombra un ola. I a bisa golfo: 'Mi Lo stima, mira. Wak, mi ta encanta.
Pa indiká e palabra mester Ta masha dushi ta fuerte, Ku tur e alma, kibra Den baranka, presentá, risibí, i E suave e doló.
Mira, pa pensa riba midí, Bon, aki e ta gusta. Tin un pregunta ku tin E planta nobo. I agregó laman ku e Area di or: Sin stima Bo ta e kontesta no Ta compronde. Den e transbordo di sint Pa opina riba e lugá Ib publiko un fotografia di E Trata di hende, o Dios, e kantidat di contrario Na muhénan bon ku mi A risibí, i den e Cuestion, den su mayoria hoben, E muhénan i, interesante òf Di envidia mi petishonnan Kasi Asina, e korektamente, e korespondensia Di profil sin foto, bo Bisabo e nomber, probablemente, e Ta un mucha muher, e Bèrdadero sentimentu, ta pa mi, Pa susto, e por ta Un plaser, ma bo por hasi. Di di yüli: hola, natalee. Bon, i kiko ta e hòmber. Di di yüli: Bo por hasi. Di di yüli: natalee interesante, Por ta, nos sentimentu no Konden ku e hòmber, muher Di yüli: Tur hende ta diferente. Ta sigur, e di yüli: Natalee i bo por haña Den un ensayo ku mira E mei na vários kriterio, Coleccion di di yüli: Mi No ta interesá diskutí e Di yüli: natalee i mi Ta kere ku bo no Ta interesa den e hòmber. Bida ta un gracias. Di di yüli: Barata, di Di yüli: natalee tin motibu, Bo ta e outéntiko gana Di yüli: Ta e probokashon Di e mucha den un Famia den nesesidat i den E imágen di mi, sinembargo, Den spil mira e di Yüli: natalee Eror, di wela, Mi ta teme aki, manera Bo, bo bunitesa, di di Yüli: di Esaki tin di Aña ta mira ningun hende Mester di di yüli: natalee. Ta kasá di dos buki. Mi ta traha, mi ta Euro i mi ta euro Ku mi dos hòmber, di Reunion den e diferente ofisinan, Mester kompadesé di esaki, manera Bo ta. Di di yüli: di Solo Den e stimula, e, educacion Spesial, despues lo di hende Riba internet-lès di yüli: natalee. Pa e anochi ku e.
Anochi ku I ta, wela, No ta tuma e di Mi mente, tuma den boka Di mi, i video danki Na e ketu.
I otro aña di ellis I no ta funciona, e Speransa ta muri den pasa, E di yüli: I na Kabes ta mi ta lubidámi, E opinion, bo kabes solamente Dos funcion di e di Yüli.


text:
ku e Hòmber ta E área Di paula
Bon luna Mucha ku Profundo pas Aden pa Tio simia Di interes Pa e Co grave Di e Relacion di Instrukshon ta Formá un famiaAki bo Por rica Di cuestionarios Di hende Di tur E region Di forma Gratis i Sin registro. Na e Registrar na E sitio, Bo ta Kapas pa Communicatie ku E hòmber I mucha Di skol Na e Area di E kapital, E no Ta solamente Un paula Área, sino Tambe di Otro provinsianan I regionnan. Si bo Ta deseá Sa, haña E amor, Hasi nobo Amigunan, amigu, Ta e Di dos Mitar di Nos lugá, Ta kita Ku ta Spera.


text:
Den luna di september ultimo pa ser exacto dia 10 di september, un total di 879 persona for di un total di 467 famia cu ta den bijstand, cu ta bay scol regular durante dia pa e aña escolar 2022/2023 y cu a cumpli cu tur rekisito prome cu 26 di augustus 2022, a ricibi un ayudo financiero extra.
CUMPLIMENTO LAAT
Un total di 46 persona no a cumpli cu e rekisitonan necesario na tempo.
Tin algun famia cu despues di dos luna ainda ta acudiendo na nos oficina pa puntra dicon nan bijstand a baha, pa cual despues di entrega e prueba cu ta bay scol, no ta ahusta nan bijstand pero lamentablemente e personanan aki ta perde e derecho di ricibi e ayudo financiero extra 2022/2023.
LEY DI BIJSTAND
Departamento di Asunto Social (DAS) kier un biaha mas pone enfasis cu e proceso di bijstand ta traha a base di ley y tur calculacion ta regla den ley. Cada documento manera di entre otro Voogdijraad, DPL, Medwork, Formulario di Scol etc., ta mara den ley y tanten cu e cliente no cumpli cu nan, no ta paga e bijstand na e suma cu e famia tin derecho riba dje.
Asina por sigui menciona mas rekisito y deber cu mester cumpli cu nan manera entre otro avisa DAS su seccion di bijstand inmediatamente na momento cu bini cambio de entre otro entrada di famia, grandura di famia, cambio di adres, cambio di scol, ora di bay den exterior, ora di divorcio, ora di detencion of fayecimento di un miembro di famia. Por ultimo, si e cobrado di bijstand ta capacita pa traha y e haya un trabou.
RESPONSABILIDAD
DAS e aña aki un biaha mas a haci su maximo esfuerso pa informa tur cliente di bijstand di e ayudo financiero extra pero na su turno e clientenan tambe mester asumi nan responsabilidad, pa asina evita cualkier inconveniencia. P’esey DAS kier sigui recorda tur su clientenan di bijstand, pa semper cumpli cu tur e responsabilidad cu bijstand ta trece cu ne y alabes informa seccion di bijstand cualkier cambio cu por tin influencia riba e bijstand, esaki pa evita cualkier inconveniencia na momento di cobra.
Personanan cu ta desea di tuma contacto cu e seccion di Bijstand por haci esaki tambe via su servicio di e-mail cu ta [email protected]. Tambe por ta super practico pa ‘like’ DAS su pagina di facebook “Departamento di Asunto Social” pa keda bon informa.


text:
ORANJESTAD,Aruba
COMPILA:
DIAHUEBS 19 DI MAART 2020 17:00 (21:00 UTC)
TEMPO:
AWE ANOCHI: PARCIALMENTE NUBLA I GENERALMENTE SECO
DEN MARDUGA I MAYAN: PARCIALMENTE NUBLA CU UN AWACERO BREVE
TEMPERATURA MAXIMO 31 GRADO CELSIUS
TEMPERATURA MINIMO 26 GRADO CELSIUS
BAHADA DI SOLO : 6:50 PM
SUBIDA DI SOLO : 6:43 AM.
BIENTO:
FOR DI DIRECCIONEN ENTRE OOST- NOORDOOST I OOST I MODERA;
FORSA 3 TE 4 (12 TE 30 KM/ORA, 7 TE 16 NUDO).
DEN DIA BASTA FUERTE TE FUERTE DEN RAFAGA;
FORSA 5 TE 6 (31 TE 50 KM/OR, 17 TE 27 NUDO)
SITUACION GENERAL DI TEMPO PA PROXIMO 24 ORA:
AIRE MAS SECO LO STROBA FORMACION DI NUBIANAN CU POR PRODUCI
AWACERO. SINEMBARGO, DEN ORANAN DI MARDUGA I MAINTA TREMPAN
HUMEDAD POR BIRA NET SUFICIENTE PA POR PRODUCI E ORA EI UN
AWACERO BREVE,
CONDICIONAN MARITIMO/ ESTADO DI LAMA:
UN ESTADO DI LAMA MODERA TA WORDU SPERA PA PROXIMO 24 ORA.
OLANAN TA FOR DI DIRECCION NOORDOOST CU HALTURA DI 3 TE
LOCALMENTE 6 PIA NA PARTINAN OOST TE NOORDWEST;
AVISO/ ALERTA: TA SUPLICA OPERADORNAN DI BOTO CHIKITO PA
BAI CU CAUTELA RIBA PARTINAN OOST TE NOORDWEST DI COSTA
I LAMA HABRI.
FENOMENONAN SPECIAL: NINGUN
POTENCIAL DI AWACERO PA PROXIMO 24 ORA: 1 MM;
LOCALMENTE ESAKI POR VARIA.
REGISTRACION DI TEMPERATURA (GRADO CELSIUS) Y AWACERO (MM)
DEN ULTIMO 24 ORA:
AIRPORT : MAX 31 / MIN 26 / 0.0 MM
WESTPUNT: MAX 31 / MIN 27 / 1.0 MM
STA ROSA: MAX 31 / MIN 27 / 0.0 MM
PRONOSTICO DI TEMPO PA PROXIMO TRES (3) DIANAN:
PARCIALMENTE NUBLA CU UN AWACERO PASAJERO.
BIENTO LO TA FOR DI DIRECCION NOORDOOST TE OOST;
MODERA TE BASTA FUERTE; FUERTE TE POSIBLEMENTE DURO DEN RAFAGA;
TEMPERATURA ( GRADO CELSIUS) MAX / MIN LO TA: 32 / 26
E PROXIMO BULLETIN LO WORDO PUBLICA DIABIERNA 20 DI MAART 2020 17:00 (21:00 UTC)


text:
ORANJESTAD – Entrante dialuna 1 di juni 2020, DHC lo ta habri pa asina por brinda servicio na publico teniendo na cuenta precaucion y medidanan relaciona cu COVID-19 tanto pa empleadonan como e bishitantenan.
DHC ta pidi comprencion di publico ya cu lo permiti den edificio solamente 5 bishitante pa ta paden y mester mantene distancia den e edificio di 1.5 meter y evita bin den contacto cu otro.
Ta pidi pa haci uzo di sanitizer cu lo ta disponibel den e edificio y laba man. Tambe ta pidi encarecidamente pa esnan cu tin symptomanan di tosamento, dolor di garganta of otro simptoma relaciona cu Covid 19 pa proteccion di otro bishitantenan y trahadornan pa keda cas y haci uzo di servicio telefonicamente.
Servicio online pronto lo ta disponible asina tambe por haya e formularionan necesario pa yena.


text:
Boneiru a kita Sint Maarten for di lista di paisnan ku riesgo abou
Boneiru a kita Sint Maarten for di lista di paisnan ku riesgo abou
Kralendijk – A kita Sint Maarten for di e lista di paisnan ku riesgo abou. Na e isla tin hopi persona ku e malesa di COVID-19. Na mesun momento a disidí pa tene espasio aéreo sera pa paisnan ku riesgo haltu te promé sèptèmber.
Bo ta bonbiní atrobe na Boneiru si e pais for di unda bo ta bini for di dje ta riba e lista di paisnan seif. E paisnan seif ta Aruba, Kòrsou, Saba, Sint Eustatius, Hulanda, Bèlgika, Fransia i Suisa. Si e pais di unda bo ta bini for di dje no ta riba e lista, bo tin ku warda pa bini Boneiru òf bai 14 dia den karentena riba bo propio gastu.


text:
Internacional: Dos ruman muhe a keda encontra morto den nan apartament na sidney Australia bou circunstancia no comun luna pasa polis a logra identifica e dos dama nan pero asina mes autoridad haciendo un suplica na comunidad pa mas informacion.
Polis a descubri curpa di Asra Abdullah Alsehli di 24 aña y Amaal Abdullah Alsehli di 23 aña dia 7 di juni despues di un raport di “welfare concern” segun comunicado di departamento di polis di New South Wales cu a sali diaranson apesar di buskeda intensivo recherche nan no a logra saca afo con e dos dama nan aki a fayece sinembargo nan sa si cu e dama nan aki tawata morto pa basta tempo caba prome cu nan a keda encontra.
E ruman nan a yega Australia na 2017 for di Saudi Arabia polis di NSW a confirma pero den mesun rosea a duna di conoce cu e circunstancia di nan morto ta straño mirando cu no tin ningun señal di lucha of lesion.
Recherche nan di NSW ta pidiendo nan comunidad pa ayudo mirando cu nan investigacion a keda pega y nan ta kere cu un hende den comunidad por tin un informacion valioso cu lo por yuda nan yega saca afo kico por a pasa y asina duna e famia di e dos dama nan aki claridad riba e fayecimento di dos dama asina jong, departamento di polis di NSW a termina mandando nan palabra di condolencia na e famia di e dos dama nan akin a Saudi Arabia conhuntamente cu consulado di Saudi Arabia na Australia.


text:
Awe mainta team di recherche di San Nicolas (DAR3) conhuntamente cu diferente team di Cuerpo Policial a haci un entrada hudicial na diferente casnan entre otro Caya Butishi, Mabon y Boroncana.
Na e adresnan e team di recherche a detene den total 5 persona pa menasa. Na e dicho casnan a confisca entre otro droga y uniformnan di polis. Pa Cuerpo Policial por resolve mas caso cooperacion y informacion di pueblo di Aruba ta hopi importante pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.


text:
Karnaval, e temporada tan gustá pa un gran parti di komunidat di Kòrsou ta den kurpa. Karnavalistanan ya ta preparando pa e diferente marchanan i asina selebrá den kompania di famia i sernan kerí. Pa forma parti di e proseso di preparashon aki, Fundashon pa Konsumidó konhuntamente ku Ministerio di Desaroyo Ekonómiko (MEO) ta fasilitá nos konsumidónan pa medio di un lista di preis di produktonan spesial pa temporada festivo aki. E pakete aki nos a yama: Pakete di Karnaval i ta konsistí di preis di 140 produkto, ku a keda anotá na 14 supermarket durante 20 te ku 27 di yanüari último. E pakete di karnaval ta konsistí di produktonan manera, awa mineral, djus di paki, djus di bleki, stropi, limonada, awa di soda, ‘energy drink’, serbes, wiski, ròm, biña, ‘chips’, karni, sosèshi, tuna den bleki, makaroni, berdura di bleki, mayonès, kèchup, mòster, ‘wax papier’, fòil, nèpkin, kùp di plèstik, kùp pa kos kayente, baki di fom, bestèk di plèstik. E lista di komparashon di preis di karnaval ta basá riba preisnan ku funshonarionan di Ministerio di Desaroyo Ekonómiko (MEO) a anotá.
A base di e resultadonan di nos análisis, nos por konkluí ku:
Pa bo Pakete di Karnaval, Mangusa Hypermarket tin mas produkto na un preis mas ekonómiko.
Mangusa Hypermarket ta e supermerkado ku mas produkto di e pakete di karnaval na un mihó preis. Di e 140 produktonan, Mangusa Hypermarket tin 40 produkto mas barata kompará ku otro supermerkadonan. E Produktonan aki ta: awa mineral marka Luso, djus marka Rica, Baggio i Camisa, djus di orange den bleki marka Bluebird, Tip Top, Coca Cola/Fria di 1 i 2 liter, soda water spellergrino, ‘energy drink’, krat di serbes Amstel di 25cl, Whiskey White Label di 70cl i 1.14 liter, chips marka Pringles i Piknik, soseshi marka Gwaltney, tuna den awa na bleki di marka Gomes de Costa 170gr, tuna den awa di e marka Bala 66.5oz, macaroni Casa Italiana, berdura den bleki, mayonaise marka Country Barn, Moster di Libby’s, saku di plestik mara Waxtex i Cutrite, nèpkin Noki di 200 pida, baki di fom i bestèk di plèstik. Na di dos lugá a sali Mangusa Rio ku 39 produkto i na di tres lugá Bon Bini Supermarket ku 36 produkto.
Mangusa Hypermarket t’esun mihó surti
Analisando e komparashon di preis di nos Pakete di Karnaval, nos por konkluí ku Mangusa Hypermarket ta esun mas surtí, kompará ku e otro establesimentunan. For di e 140 produktonan ku a keda anotá, Mangusa Hyper tin un kantidat di 121 produkto den stòk. Supermerkadonan ku tambe ta bon surtí ta Mangusa Rio ku 116 produkto i Bon Bini ku un kantidat di 114 produkto.
Ojo! Diferensia grandi di preis den bibidanan alkohóliko
Remarkabel den e investigashon aki ta e diferensia grandi di preis pa loke ta trata e kategoria di bibida alkohóliko. Un kaha di bòter di serbes Heineken di 25cl ta kosta na Boulevard fl. 65.00 i na Tropicana esaki ta kosta fl. 83.00, kual ta un diferensia di preis di fl. 18.00. Un krat di Heineken na bleki di 33cl ta kosta na Van den Tweel fl. 51.46 i na Esperamos supermarket esaki ta kosta fl. 75.30, un diferensia di preis di fl. 23.84.
Pa loke ta trata Whiskey, preis di un White Label di 1.14 liter ta kosta na Bon Bini, Mangusa Hyper i Rio fl. 54.95. Na Dande supermarket esaki ta kosta fl. 74.50, kual ta un diferensia di preis di fl. 19.50. Si ta Johnny Walker Black Label bo ta bebe, paga tinu bon. Un bòter di 75cl ta kosta na Luna Park fl. 49.99 i na Van den Tweel esaki ta kosta fl. 84.05, un diferensia di preis di fl. 34.06
Tepnan útil pa temporada di karnaval 2020
Despues di a tuma nota di e resultadonan di e anotashon di preis di e pakete di karnaval, Fundashon pa Konsumidó ke motivá tur konsumidó pa hasi uzo di e komparashon di preis aki, pa por tin un bista di e preisnan den e diferente establesimentunan. Alabes Fundashon pa Konsumidó ke enfatisá ku e produktonan den e Pakete di Karnaval NO ta produktonan ku ta pertenesé den e asina yamá makutu Básiko. Pues, esaki ta nifiká ku e produktonan aki no tin un márgen di ganashi i ku ta pone ku e establesimentu ta liber pa stipulá su preis.
Temporada di Karnaval meskos ku e temporada di fin di aña, ta unu hopi drùk. Pues tuma bo tempu i hasi bo kompra na un manera konsiente i responsabel. Por último Fundashon pa Konsumidó ta konsehá pa pone èkstra atenshon riba kalidat di produkto. Kòrda ku bo salú, meskos ku bo pòtmòni ta bo propio responsabilidat.
Pa mas informashon tokante komparashon di preis òf otro aspektonan ku ta relatá na konsumidó, tuma kontakto ku Fundashon pa Konsumidó na telefòn 462-6666 òf manda un meil na info@fundashonpakonsumido.org.
Fundashon pa Konsumidó ta deseá pueblo di Kòrsou un Felis Karnaval 2020.
Kòrda gosa konsiente i aktua responsabel.


text:
Hospital cu hopi informacion durante Aruba College Fair
Mescos cu varios otro instancia, Horacio Oduber Hospital (HOH) tambe a participa na e Aruba College Fair cu a tuma luga fin di siman. Jacco Vroegop, director di HOH a indica cu “nos vision ta pa sigui brinda un tremendo cuido medico na comunidad di Aruba y pa esaki nos mester di mas profesional cu tin e pasion pa brinda cuido. P’esey ta asina importante pa duna informacion y logra inspira nos hobennan di awo caba pa bay sigui nan estudio den ramo di cuido y regresa Aruba pa traha na HOH. Y e evento aki ta uno perfecto pa hobennan descubri nan pasion y scohe nan futuro profesion.” HOH a tuma e oportunidad pa presenta na e evento aki cu coleganan di LabHOH, Team di Radiologia, Team di camber di operacion y tambe HOH Academy. Ta importante pa hobennan sa cu na HOH tin tur tipo di profesion sea ta den higiena, un tecnico, administrativo, dokter of analista, tur hunto ta un solo team pa sirbi e pashent y sostene otro den esaki.
STUDIANTE CONTENTO CU INFORMACION
Valerie Tromp ta studiante di H4 na Colegio Arubano y a conta cu ela bishita e booth di Hospital pa haya informacion ya cu e ta hopi interesa den cuido medico y lo desea di bira dokter of verpleegkundige. Aki ela haya hopi informacion, hasta di algun profesion cu e ni sa cu tabata existi na hospital. El a haya tambe informacion general di hospital mes pues ta hopi contento y awo por sigui pensa y traha riba su futuro carera den e ramo aki.
Camber di Operacion (OK)
Nina Brito-Kelly, assistent manager na OK a conta cu un bes mas e mini –OK cu nan ta trece pa demostra e setting di un camber di operacion a causa furor ya cu nan por mira y visualisa ki e trabou ta encera riba un OK. Nan a parti algun ‘coveralls’, muts y mondkapje pa esnan interesa y nan a contesta varios pregunta. Nan a haya sa cu por core stage na Aruba mes y tambe tin cierto parti di educacion via Hulanda cu ta bay via e-learning.
LabHOH
Zoyenka Figaroa, Analist Pathologie na LabHOH a trece microscop unda nan por a mira diferente material organico bou microscop entre otro di un tripa y curason. Ela duna tambe informacion di diferente funcion na LabHOH y kico mester pa bay studia afo. Tabatin algun studiante hopi interesa cu a tuma nan tempo pa papia cu Zoyenka pero tambe algun otro cu solamente tabata busca informacion prome pa fula tera ki posibilidad tur tin pa un futuro carera en general.
HOH ACADEMY
Cathleen Gomez-Hernandez di HOH Academy ta conta cu su departamento a bin compaña e One Team booth p’asina brinda informacion mas detaya na tur hoben interesa den e posibilidadnan cu tin den un carera na hospital. Pues tambe e otro funcionnan cu tin den un hospital manera departamento di IT, departamento di finansas, tambe den cushina y hopi departamento mas cu lo mester trahado den futuro. Aki ta purba di stimula e hobennan pa bin bek Aruba despues di studia y si nan ta studiando na Aruba mes, pa busca un trabou na hospital.
Dos dia sumamente exitoso unda e booth di One Team a resalta y tabata fascinante pa nos hobennan. E inters den mundo medico y di cuido ta halto y un mensahe pa tur nos hobennan ta cu “Si ainda bo no a dicidi, na HOH bo futuro ta!”


text:
Diabierna a inaugura e plakkaat di Plaza Imaculada Curason di Maria. Tabata un dia importante, 13 di luna di maart, unda cu ta gradici Dios. Memey di tur problema cu ta pasa riba e isla y rond mundo cu coronavirus, Dios ta mustra su compania, su amor, pa medio di Mama Maria y ta mustra cu e ta presente cerca nos y ta compaña nos.
Pastoor Jose Miguel Nava di Misa Imaculada Concepcion na Santa Cruz, cu pa e parokia Imaculada concepcion ta un momento di alegria pa henter nos isla. Ta un momento di speransa, un yamado di Dios, cu ta invita pa den dje por haya e paz y e forsa dilanti tur e problemanan cu nos ta bibando, mirando semper den horizonte cu ta yama pa kere den amor, pa kere den resureccion.
Durante e evento a congrega cerca di 20 na pastoor pa compaña nan pa e inauguracion di Plaza Imaculada Curason di Maria, den oranan di diabierna atardi.Den careda di 5’or y mey di atardi, a cuminsa e momento di celebracion y despues a sigui cu e bendicion te mas of menos 6’or y mey di atardi, pastoor Nava a splica.


text:
KRALENDIJK – E klínika di futbòl di KNVB i FFB siman pasá tabata unu sumamente eksitoso ku partisipashon di mas di 100 mucha huntu ku tur e “coach”nan ku tabata enbolbí ku esaki.
E klínika di un siman a tuma lugá den Stadion Kralendijk na Playa.
Djabièrnè tardi tabatin klousura di e klínika ku algun partido di futbòl entré e muchanan ku a partisipá, di kua na final a premia dos di e muchanan ku a destaká ku mas puntuashon durante e klínika.
Di akuerdo ku e informashonnan ofisial relashoná ku e klínika, FFB huntu ku KNVB World Coaches a organisá un klínika di futbòl kompletamente grátis pa nos futuro futbolistanan di U9 te ku U13 di Boneiru.
E klínika tabatin komo funshon pa e muchanan dibertí pero tambe pa nos “coach”nan haña e oportunidad pa nan prepará pa nan Concacaf C i D-License.
Djabièrnè ku tabata último dia di e klínika, a sera esaki ku un torneo di futbòl.
Kada hungadó por a skor punto individual pa asina sali e ganador apsoluto.
Den kategoria U9 e ganador apsoluto a resultá di ta Zion Lourens.
Den kategoria U11/13 e ganador apsoluto a resultá di ta Jafet Vlijt, ámbos a haña un regalu chikí pa bai kas kuné.
Por último ta yama un danki na FFB, KNVB i tambe Bondigro ku tur a duna di nan parti pa a hasi e futbol kamp aki un gran éksito.
Na final di kamp tabata presente diputado di deporte sr. James Kroon ku tabata enkargá tambe ku parti di premiashon di e muchanan ku a destaká durante e klínika, esaki huntu ku e presidente di FFB, sr. Luti Balentin.
Di parti KNVB pa e kurso ta na Boneiru sr. Bert Zuurman di KNVB World Coaches.
Riba potrètnan algun bista di e weganan di e torneo, “coach”nan huntu ku Bert Zuurman di KNVB, Luti Balentin presidente di FFB, diputado di deporte sr. James Kroon i tambe e premiashon di e dos muchanan ku a destaká i keda premiá.
KRALENDIJK – E klínika di futbòl di KNVB i FFB siman pasá tabata unu sumamente eksitoso ku partisipashon di mas di 100 mucha huntu ku tur e “coach”nan ku tabata enbolbí ku esaki.


text:
Diabierna Minister Plenipotencario Sr Besaril a menciona den un grabacion cu a pospone Arubadag 29 Maart cu lo mester a tuma luga. Esaki ta debi na e situacion di CoronaVirus cu e resultadonan ta triplifica y ya tin e prome morto. Debi cu ArubaDag ta un evento cu mas di 6 mil hende ta bishita esaki y kier pa tur hende cu presenta bay nan cas bon di salud y no por garantisa esaki debi cu e virus ta plamando den Europa y Hulanda basta. Na momento cu e CoronaVirus ta bou di control lo menciona un otro fecha pa Arubadag
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
En conexion cu e situacion actual di Corona Virus (COVID-19) y e medidanan di precaucion y prevencion necesario, Departamento di Impuesto ta informa lo siguiente.
Entrante dialuna 16 di maart te cu dia 31 di maart 2020 e siguiente informacion y instruccion ta valido:
Servicio di pago
Pago di impuesto y/of primanan social mester sosode preferiblemente online uzando e sistema di Bill Payment di Aruba Bank of Banco di Caribe. Den e sistema di Bill Payment di e banconan aki e numbernan di cuenta ta programa y automaticamente ta reconcilia e pagonan su siguiente dia.
Si acaso e contribuyente ta cliente di un otro banco, ta pidi pa sigui e siguiente skema pa por transfer e suma di impuesto y/of primanan social. Corda menciona semper e referencia di pago (“Betalingskenmerk”) y e tipo di impuesto cu ta pagando (por ehempel grondbelasting, motorrijtuigbelasting, inkomstenbelasting, BBO/BAVP/BAZV, loonbelasting, AOV/AWW, AZV etc.)
E numbernan di cuenta di Departamento di Impuesto ta lo siguiente:
o Aruba Bank 1514017
o CMB 61351503
o RBC Royal Bank Aruba 3071006
o Banco di Caribe 80820201
o CIBC Bank Aruba 1000168
Servicio di pago na DIMP ta sigui na Camacuri, tur MFA y Oficina di gobierno (HBK) na San Nicolas.
Pa mantene e distancia rekeri, DIMP a hala tur stoel – unda publico ta sinta – for di otro y solamente mag
sinta riba e stoelnan indica. E stoelnan unda NO mag sinta riba nan, a wordo marca. No lo permiti mas cu 10 persona den sala na MFA y na Camacuri maximo 28 pa e servicio di caha. E personal y e security guard lo vigila e fluho di cliente.
E orario di caha na tur punto di contacto ta manera custumber. Servicio na cliente
Servicio na cliente y e balie di recepcion na Camacuri lo ta cera.
1
Servicio na cliente lo continua na MFA Paradera, MFA Santa Cruz, MFA Savaneta y HBK San Nicolas segun e orario valido na e MFA-nan. E servicio na cliente aki ta unicamente pa entregamento di documento (declaracion di impuesto, bezwaarschrift).
Servicio pa cu e notarionan ta sigui segun e skema normal di tur siman.
Afspraak cu un funcionario
Tur afspraak haci caba ta wordo cancela. Departamento di Impuesto lo tuma contacto cu e comerciantenan cu a haci afspraak pa registra compania pa haya acceso na e portal digital ‘BO impuesto’.
Portal ‘BO impuesto’
Pa registracion di compania, e team di ‘BO impuesto’ lo sigui yuda tur comerciante sea via telefon 5227437 of via e-mail [email protected] Departamento di Impuesto ta haci un yamada urgente na tur comerciante pa registra bo compania pa haya acceso na ‘BO impuesto’ y asina haci declaracion online tur luna y evita aglomeracion di hende y/of contagio.
No ta acepta walk-ins pa registra compania pa ‘BO impuesto’.
E ‘Digital lounge BO impuesto’ ubica den sala na Camacuri lo ta cera. E team di ‘BO impuesto lo asisti e
comerciantenan via telefon y/of e-mail.
Entregamento di plachi di number
Lo no otorga plach’i number te cu proximo aviso.
Fecha final di pago y declaracion mensual
E fecha final pa entrega e declaracion di BBO, loonbelasting, toeristenheffing etc. y pago di impuesto corespondiente di luna di februari 2020 ta hala pa dia 20 di maart 2020.
Tur otro servicio por ehempel areglo di pago lo continua unicamente via telefon of e-mail. Tur informacion lo sosode via telefon, e-mail, website, e portal digital BO impuesto, facebook y BO impuesto app. Departamento di Impuesto ta pidi tur su contribuyentenan pa no acudi na su oficinanan a menos cu ta sumamente necesario. Lo atende unicamente esnan cu mester haci pago of entrega of busca un documento. Pa cu e bishitantenan lo mantene nos personal y e contribuyentenan na e distancia necesario.
Alabes Departamento di Impuesto ta urgi tur contribuyente cu ta malo y cu tin sintomanan di griep manera tosamento, cu ta niester y cu tin keintura y/of a caba di bin di viahe, pa no acudi na nos oficinanan y haci uzo di e sistemanan digital.
Aki ta sigui e informacion di contacto cu Departamento di Impuesto. Liña di telefoon general 5227423
Si bo ta un comerciante 5227423 ext. 661 of ext. 519
Si bo ta un persona priva 5227423 ext. 588 of ext. 595
Si bo kier registra bo negoshi 5227423 ext. 713 Si ta pa Grondbelasting 5227423 ext. 694 of 549
2
Esnan cu tin un documento pa busca, por tuma contacto cu nos via ophaaldocumen[email protected]
Departamento di Impuesto lo haci anuncio oficial di cualkier cambio den e proceso y e medidanan di precaucion menciona. Ta pidi un y tur pa sigui e noticianan via e pagina di Facebook y e website www.impuesto.aw.


text:
ABC SNIPPETS: Week #9
Value Musiq ta presentá su produkshon nobo titulá AMIGA, un Kompá kantá pa Arnold "NOLLY" Martis. Un Produkshon di Raniar Elizabeth i MixMasterd pa Eric Ignatia.
Un ambiente totall.....
Pa un i tur gosa i baila. Ku un artista nobo KemyQueen kompañá pa Dj atley live i Mc Chops. Un ambiente totall..... Pronto available riba e kanal di YouTube di Dj atley live.
Collab di Kevv. x Raey produsi pa Slick titula ‘Fake Love a bai radio emisoranan lokal i a kuminsa zona net net den siman di Dia di San Valentino.


text:
Interes kresiente pa presentashon di Ilan Chester durante 'Taste of Music'
E organisashon tras dje evento di ‘Taste of Music’ ku lo tin komo atrakshon musikal Ilan Chester, Randal Corsen i su big band i Junior Tecla a disidí di pone un fecha kaminda nan lo duna e públiko oportunidat pa kumpra nan karchinan pa e evento na un preis redusí. E ‘gimmick’ lo tuma lugá riba djaluna, 6 di novèmber 2017 entre 5’or di atardi pa 9’or di anochi na O’Mundo situá na Zuikertuin Mall.
Pa e ‘gimmick’ e preis di karchi general ku ta kosta 65 florin lo kosta 50 florin, miéntras ku e karchi pa VIP ku ta duna bu akseso na: e ‘VIP lounge’ entre 8’or pa 11’or di anochi; parker priva; VIP sinta na mesa; servisio di weiter, baño priva i 20 ‘token’, normal ta kosta 225 florin pero pa e ‘gimmick’ lo kosta únikamente 175 florin. ‘Taste of Music’ ta tuma lugá dia 2 di desèmber 2017 na Lanthùis Chobolobo. No pèrdè e oportunidat úniko aki pa kumpra bo karchi delantá.
E ‘gimmick’ lo tuma lugá riba djaluna, 6 di novèmber 2017 entre 5’or di atardi pa 9’or di anochi na O’Mundo situá na Zuikertuin Mall.


text:
WILLEMSTAD – 31 di mart 2016 – Dos biaha pa aña Personal Touch Travel ta tene un dia, estilo ‘speed-dating’ kaminda ta brinda agentenan di biahe independiente un plataforma pa topa ku representantenan di vários destinashon i akomodashon durante un solo evento. Meta di evento ta pa duna e agentenan di biahe e oportunidat pa hasi preguntanan relevante ku por yuda nan bende e destinashonnan partisipante mas mihó posibel. Kòrsou tambe a partisipá na e evento aki. E aña aki e evento a tuma lugá na Carlton President Hotel, Maarssen, na Hulanda.
Kada destinashon tabatin un mesa di informashon. Durante 11 buèlta di kada unu 15 minüt e destinashon òf akomodashon mester duna mas tantu informashon posibel na e agente di biahe sinta su dilanti. E biaha aki Ofisina di Turismo di Kòrsou (CTB) huntu ku Acoya Hotel Suites & Villas a representá Kòrsou. Por a konta ku 70 agente di biahe independiente ku tabata hopi interesá den Kòrsou i entusiasmá pa risibí informashon i detayenan nobo ku nan por usa na momentu di bende Kòrsou komo destinashon faborito den Karibe. Meskos ku Kòrsou diferente otro pais i akomodashon tambe a partisipá na e evento, entre nan: Gateway, Swagatam, Visit Britain, Latin American Reflections, Travelmarketing, Air Canada i Qas Holidays.
CTB ta sigui ku su esfuersonan pa den e kaso aki ekipá agentenan di biahe ku tur informashon nesesario pa nan por yuda nan klientenan den nan eskoho pa Kòrsou. Por mira bèk riba un eksitoso partisipashon.


text:
E partido bieunan lo purba tur cos pa keda den poder, asina nan por fix nan mes (lesa directeurschap pa parlamentario cu kier retira), parti trabao pa amigo, bisiña, famia, pegado di bandera, yiu di secretaria etc. Mientras nan ta sigui sink e pais cu mas debe y tapa corupcion, nan integrante y sostenedonan ta purba gaña nan mes cu nan ta actua den beneficio di Aruba.
CAft ta un organo onafhankelijk encarga cu nos supervision financiero, recientemente nan a constata cu gobierno no a cumpli suficiente den BAHA SU GASTONAN. Nan a demostra cu gobierno ta usando entrada extra cu a drenta (riba lomba di pueblo) den forma di mas invoerrechten, bbo, accijns etc. debi na prijsnan mas halto pa disimula. Nan a recomenda pa Rijksministerraad implementa un medida riba gobierno, no riba pueblo.
Desde 2015 Aruba tin un LAft (Landsverordening Aruba tijdelijk financieel toezicht) cu ta establece cierto norma pa Aruba no bati bancarota. Ora un pais bati bancarota ta nifica cu ambtenaar no por cobra salario, pensionado no por cobra pensioen, cuido medico ta sufri un collapse, enseñasa ta cay den otro paso no tin placa pa e.o. paga docente, produci y suministra awa y coriente ta bira dificil sin placa pa cumpra combustibel etc. Politiconan por bula riba, bula abao, pero ta nos mesun mal maneho desde 2001 a habri porta pa intervencion di Hulanda.
Cierto parlamentario y partido kier pa boso kere cu gobierno y pueblo ta mescos paso segun nan, ta pueblo mester sirbi gobierno, mundo riba su cabes. E decision tabata sea pone un medida riba gobierno pa baha su gasto of gobierno lo pone mas medida riba pueblo pa hisa su entrada. Rijksministerraad a opta pa laga gobierno hisa su entrada door di impone mas medida riba pueblo y Accion 21 a critica esaki. Nos partido semper lo scoge medida riba gobierno prome cu medida riba pueblo!
Awor e ‘partido di Status Aparte’ kier pa su votadonan pensa cu tabata un atake riba nos autonomia. E unico atake riba nos autonomia ta di esnan cu ta sigui gasta placa cu nos no tin den un manera ineficiente y inefectivo cu ta resulta den medida y mas medida riba nos pueblo. Un maneho sostenibel di finansas publico ta e miho garantia pa preserva nos Status Aparte y e nacion Arubano. Esnan den Parlamento cu no ta compronde esey mester bay duna pueblo nan placa bek paso nan no ta sirbi.
Den nan desesperacion pa keda relevante nan ta bolbe purba lanta calumnia riba e tres ex-candidatonan cu ya no ta forma parti di nos partido despues di eleccion 2021. Bestuur di Accion 21 tabata den proceso di expulsa uno, suspende un otro y e di tres tabata riba non-actief boluntario pendiente e resultado di decision di directiva. Ambos persona cu procedemento contra nan tin historia problematico den otro organisacion y incluso otro partidonan cu nan a forma parti di dje. Manera nos a relata den nos comunicado di prensa e tempo ey, Accion 21 semper lo scoge interes general riba interes personal, un concepto aparentemente desconoci pa e partido mas grandi di coalicion.
Gabinete Wever-Croes II no por biba cu CAft a desenmascara nan mal maneho y recomenda un aanwijzing pa evita medida riba pueblo. Den un forma deshonesto, cu a bira nan marca politico, e gobierno di gañado kier disfrasa nan fayonan como un atake riba nos autonomia. Esnan cu a drenta politica pa mehora nan economia personal y esun di nan famia y amistadnan, ta e berdadero menasa pa Status Aparte y e nacion Arubano.


text:
Tula tabata e lider di e rebelion grandi di katibu di 1795 na Kòrsou. Kiko nos sa di Tula?
Tula su nòmber di kariño tabata Rigaud. E nòmber ei a bin di e general Benoit Joseph Rigaud, un di e héroenan di e revolushon Haitiano. Tula su orígen no tabata konosí pero e tabata bon na altura di e situashon na Haiti, kaminda un grupo di personanan sklabisá, bou di mando di nan lider Toussaint a tumba e régimen kolonial. Tambe e tabata na altura di e revolushon franses i esaki su idealnan: libertat, igualdat i fraternidat. E tabata sa ku e régimen revolushonario na Fransia a okupá un gran parti di Oropa i ku esaki kier a abolí sklabitut den tur e kolonianan franses. E rebeldenan tabata referí na un karta di general Rigaud, den kua tabata primintí tur persona sklabisá ku ta kai bou di outoridat franses nan libertat. I na momentu ku Hulanda a kai bou di dominio franses(1795-1801), abolishon di sklabitut lo mester bira un realidat na Kòrsou tambe, asina Tula a pensa.
Tula tabata un di e hòmbernan sklabisá na plantashi Knip, ku tabata propiedat di Shon Casper Lodewijk van Uytrecht. No tin masha informashon tokante su bida personal den dokumentonan. Pastor Bosch, ku a yega Kòrsou na aña 1816, a skibi ku el a papia ku algun hende ku a konosé Tula na bida. Nan tabata kòrd’e komo un hòmber di postura fuerte i elokuente.
Na aña 1795 e gobièrnu kolonial a manda Pader Jacobus Schinck komo mediadó pa papia ku e esklabonan rebelde. E ta e úniko persona di kua por topa/haña anotashonnan di kòmbersashonnan ku Tula den e archivonan di gobièrnu. Su relato ta kuminsá riba 19 di ougùstùs, mitar di nuebe di anochi, na momentu ku e ta hiba un kòmbersashon ku Tula na Porto Mari:
“Pader nan a maltratá nos hopi, nos no ke hasi ningun hende daño, e úniko kos ku nos ke ta nos libertat, e negernan franses a bira liber, Hulanda ta bou di dominio franses, konsekuentemente nos tambe mester ta liber”
Palabranan di Tula ku nos konosé via Pastor Schinck. El a sigui bisa:
“Mener Pader, no ta asina ku tur hende ta bin di Adam i Eva? Mi a kometé un krímen ora mi a liberá 22 di mi kompañeronan ku inhustamente tabata prezu? E libertat franses a kousa nos hopi sufrimentu. Ora nan kastigá un di nos, nan ta puntra nos tur ora bai, 'bo tambe ta buska bo libertat?'. Un dia nan a mara mi, bati mi. Mi a roga nan pa nan stòp. Pa por fabor pordoná un pober katibu. Ora finalmente nan a stòp, sanger tabata kore for di mi boka. Mi a kai na rudia i mi a grita, 'Señor mi Dios, Ai Dios Todopoderoso, ta bo boluntat ku nan ta maltratá nos asina?' Ai pader, asta un animal nan ta trata mihó ku nos. Si un animal su pia kibra, nan ta kuid’é” (Paula, Fuente, Slavenopstand, 269)
Miéntras ku Pader Schinck tabata presentá e proposishonnan di gobièrnu, sr. van der Grijp - un koredó di kabai ku e rebeldenan a kue prezu – tabata tende kon e rebeldenan tabata papia franses ku otro bisando “Le curé vient ici pour nous cajoler (E pader a bin aki pa chifla nos)". Tambe Schinck a skucha kon anochi, den e kamber band’i dje, nan tabata kanta kantikanan di revolushon na franses.
Despues ku a logra frena e rebelion, a duna Tula kondena di morto. Ehekushon di e sentensia a tuma lugá dia 3 di òktober 1795 na Ref, kaminda awendia e Parke Lucha pa Libertat i e monumento Desenkadená, ku ta honra Tula i su kompañeronan komo luchadónan pa libertat, ta situá, (wak e galeria di portrèt). E karta den e galeria ta e karta ku C.L. van Uytrecht (plantashi Knip) a manda pa Gobernador i den kua e ta mèldu ku “Awe mainta mi esklabonan a nenga di traha, mi no sa kiko nan intenshonnan ta. Sperando riba un reakshon pronto, atentamente”, 17 di ougùstùs 1795. OAC-Archivo Nashonal.
Pa mas informashon:
Archivo Nashonal Kòrsou òf por buska tambe riba Canon van Curacao.


text:
Esun ku ta bini djariba ta mas ku tur hende. Esun ku ta biba riba mundu ta pertenesé na mundu i e ta papia di kos ku tin di aber ku e mundu akí. Esun ku ta bini di shelu
Salm 31:1-2
Den Bo, SEÑOR, mi ta buska mi refugio, no laga mi keda nunka brongosá. Bo ta hustu, p’esei bin salba mi! Tende mi, no tarda pa libra mi, sea mi baranka di refugio, un fòrti fuerte pa duna mi skapatorio.
Tito 2:14
Ta Hesu-Kristu a entregá su bida pa nos pa por libra nos di tur maldat i purifiká nos, di manera ku nos por bira su mes pueblo, zeloso pa hasi bon obra. un siman bedishona pa bo .
Galata 6:18
Rumannan, grasia di nos Señor Hesu-Kristu sea ku boso. Amèn! Dios bendishona bo y un felis siman.


text:
Gabinete-Pisas II
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Gabinete-Pisas II ta e aktual gabinete di Kòrsou i e di dies gabinete desde e disolushon di Antia Hulandes. E ta un koalishon di Movementu Futuro Kòrsou (MFK) i Partido Nashonal di Pueblo (PNP), bou liderazgo di Promé minister Gilmar Pisas. Dia 14 di yüni 2021 e gabinete a wòrdu huramentá pa gobernador di Kòrsou komo susesor di gabinete-Rhuggenaath.
Formashon[editá | editá fuente]
Un siman despues di resultado di elekshon partidonan MFK i PNP, ku ta representa 13 di e 21 asiento den parlamento, ta firma un akuerdo di intenshon pa goberna huntu i reparti e puestonan ministerial.[1][2] Dia 30 di aprel a firma e akuerdo di gobernashon 2021-2025.[3] Na inisio di e proseso di formashon a apunta eks-minister Rutsel Martha i abogado Chester Peterson komo informador.[4] Despues Peterson so a kontinua ku e encargo di formashon i riba petishon ta dedika atenshon na e puntonan: akuerdo di gobernashon, kombatimentu di pobresa i kriminalidat, rekuperashon di finansa públiko, desaroyo ekonomiko i retrasonan den enseñansa, drechamentu di infrastructura i mehorashon di salú públiko.[5]
Konstelashon[editá | editá fuente]
E gabinete ta inisia su trabao ku 7 minister i dos puesto vakante.[6] Despues ku e kandidatonan Eduard Braam (MFK) i Ramon Chong (PNP) no tabata ministeriabel e puestonan di minister di Hustisia i minister di Desaroyo Ekonomiko no por a wordu yená.[7] Dia 22 di sèptèmber 2021 Ruisandro Cijntje ta huramentá komo minister di Desaroyo Ekonomiko (MEO).[8]


text:
ORANJESTAD - Diaranson ultimo a tuma lugar na "On The Rocks Café" , e lansamento di e tercer video clip di e banda Honeypot pa aña 2022, cu nan cancion nobo titula "Still Alive". E cancion aki a wordo graba na Aruba mes den diferente studionan manera Sunnyray Studio, Kurt Labadie y na Tisspro Studio serca Hubert Thiel, cu tabata encarga cu e mescla final. Produccion di e videoclip, tabata den man di Dani Cruz y Marlon Dubero. Pa 2023 e banda lo bay release nan di 5 studio album. Pa wak e video clip, click AKI.
ORANJESTAD – Recientemente Kiwanis Club of Palm Beach Aruba a instala su directiva nobo pa e aña 2022-2023. Na e ocasion aki, Luitenant Governor Sra. Marelva Corion, procedente for di Curacao, tabata presente personalmente pa haci e instalacion. Durante e instalacion aki Sra. Corion a ricibi asistencia di Past Governor Sr. Robert (Bob) Spellen. Como maestro di ceremonia pa e anochi aki a keda encarga miembro y Past President, Sr. Patrick Brown.
ORANJESTAD - Marcando e di cinco aniversario di e programa di premiacion, Aruba Hotel & Tourism Association (AHATA) ta hopi entusiasma pa anuncia cu e evento special di AHATA Excellence Awards lo tuma lugar diasabra venidero.
ORANJESTAD – E pelicula localmente produci Blackout, a keda nomina pa 3 premio na India. Cu hopi orguyo e productor local Angel Soto a anuncia cu su pelicula “Blackout” di e aña aki a causa furor ultimo na e Northeast International India Film Festival (NIIFF) 2022.
(ADVERTORIAL)
PALM BEACH – Den conexion cu temporada di Thanksgiving y den celebracion di e dia mundial di derechonan di mucha, Aruba Marriott Resort & Stellaris Casino a organisa un fundraising Thanksgiving brunch na La Vista día 20 di November 2022.
ORANJESTAD - Despues di e di tres y ultimo anochi di Prefinals, Stichting Musica ya caba ta den pleno preparacion pa e Caiso Finals y Super Saturday Soca Finals di Aruba Caiso & Soca Monarch 2023. E anochinan final lo tuma lugar riba 27 y 28 di januari 2023. Stichting Musica a anuncia cu e finalistanan cu lo pasa pa e Finals di Aruba Caiso & Soca Monarch 2023, lo wordo divulga riba diaranson, 11 di januari 2023. Esaki ta nifica cu tur participante di prefinals, lo ricibi amplio oportunidad pa promove nan produccion desde awor te cu e fecha aki.


text:
Gobierno di Aruba: GOBIERNO TA YAMA BON BINA NA MINISTER MARISOL LOPEZ-TROMP COMO MINISTER DI DESAROYO TERITORIAL, INFRASTRUCTURA Y MEDIO AMBIENTE
Gobierno di Aruba:
GOBIERNO TA YAMA BON BINA NA MINISTER MARISOL LOPEZ-TROMP COMO MINISTER DI DESAROYO TERITORIAL, INFRASTRUCTURA Y MEDIO AMBIENTE
Diamars, Marisol Lopez-Tromp a huramenta como Minister di Desaroyo Teritorial, Infrastructura y Medio Ambiente (ROIM). Despues cu na luna di december, ex-Minister Otmar Oduber a retira, a bay over di biaha na e procedura reglamentario pa asina Minister ROIM nobo asumi e responsabilidad aki. Mientras tanto, Prome Minister a fungi como e Minister encarga cu Infrastructura y Medio Ambiente.
E ceremonica di huramentacion a tuma luga na Cas Ceremonial di Gobernador na unda cu den presencia di Prome Minister Evelyn Wever-Croes y Minsiternan di Gabinete Wever-Croes, Minister Marisol Lopez-Tromp un biaha mas despues di 10 aña den Parlamento, a huramenta pa bira e siguiente Minister encarga cu e cartera di Desaroyo Teritorial, Infrastructura y Medio Ambiente.
Gobierno di Aruba ta yama Minister Lopez-Tromp bon bini.


text:
Oranjestad – E aña aki Aruba Bank ta celebra hunto cu Biblioteca Nacional e di 30 aniversario di Festival di buki pa Mucha 2022. Un festival cu ta enfoca riba muchanan di kleuter y basis schoolnan di Aruba. E festival aki ta ofrece e oportunidad pa conecta cu e muchanan, autornan y ideanan tur basa riba e importancia di lesamento.
Lesamento ta mehora e memoria y abilidad cognitivo, pues esaki ta un habito hopi positivo pa adopta y asina por yuda un mucha paden y pafor di klas. Tambe lesamento ta yuda un mucha su mente pa procesa informacion den diferente manera y engrandece su vocabulario.
En conexion cu e aniversario, a lansa un “jubileumboek” di e 30 aña di Kinderboekenfestival. Esaki a bira un buki di cantica, e 30 cantica cu a uza durante tur e Kinderboeken festivalnan den transcurso di añanan. Aruba Bank ta contento di por a patrocina e bunita buki aki cu redaccion di Sophiene Maduro-Verheagh y illustracion di Vanessa Paulina.
Dia 4 di november tawata tin e apertura di Festival di Buki pa Mucha 2022 den Cas di Cultura. Aruba Bank ta encurasha comunidad pa pasa visita e numeroso actividadnan relaciona cu Festival di buki, manera Exposicion di Festival di Buki, Presentacion di Autornan y mercado di buki na Biblioteca Nacional.


text:
Al Figaroa ta duna su version hubenil di ‘Tempo’…. tempo tin comienso y fin…. e ta existi? www.comprondiendobida.com
Atami aki, cu por bati riba mi pecho y bisa; “Mi a logra, mi a sobresali”! Pero warda, ban spula bek poco patras, y ban bek den tempo y realisa kiko ta e orguyo, e logro y pakiko e sobresaliencia. No ban lubida cu tin un comienso, y manera semper, cada comienso tin su fin. Tur loke cu ta resta entre nan ta Tempo. Kiko ta su balor, kiko e ta spera dibo y kiko tur bo por dune? Bo ta wak e como un inversion, algo pa spaar y sperabo dia di asuncion? Of bo ta alsa bo bos y bisa, mi Tempo ta dimi y mi ta pasa mane mi ta sinti ta bon? Ab initio pa In fine nos ta wordo comanda, practicamente dicta pa laga sa kiko ta wordo spera di nos. Y si bo ta tribi di habri bo boca, nan ta corta bo hala. No ta keda otro excusa mas pa kibra, ni pa desinspira of demotiva. Y loke mas ta herida, ta e desilusion cu un lo sinti, despues di traga cierto engaño cu pa un dia, bo lo bin realisa, .
Continue reading “Tempo – Al Figaroa”
Generacion Einstein y Comunicacion cu hubentud di siglo 21. Nan ta mas sabi, mas social y mas adulto…
Generacion Einstein a bira grandi. E buki di Jeroen Boschma, Inez Groen ta describi e adultonan jong cu ta invadi e mercado di trabou, ta bolter henter e sistema di educacion y ta explora e terenonan politico y social. Y nan ta hasi esaki na nan propio forma.
…Nan ta mas sabi, mas social y mas adulto…
Generacion Einstein a bira grandi. E buki di Jeroen Boschma, Inez Groen ta describi e adultonan jong cu ta invadi e mercado di trabou, ta bolter henter e sistema di educacion y ta explora e terenonan politico y social. Y nan ta hasi esaki na nan propio forma. Tin ora incomprendibel pa e generacion mas grandi cu nan.
Un tempo adultonan tabata pensa cu e comportacion stranjo di e teenagernan cu tur e oranan n’ey riba internet, facebook y otro media social ta pasa un dia. Mescos cu e multitasking, cu nan no por ni compronde, corda purba hasi mescos. ‘Un dia nan lo madura’, tabata e speransa. Pero no, Generacion Einstein ta hiba tur e actitud y aplicacionnan aki cu nan na pia di trabou. Tambe den ensenjansa avansa y te hasta den politica.
Continue reading “Generacion Einstein y Comunicacion cu hubentud di siglo 21”
Ora e yiu ta paga e prijs di separacion…Realmente nos ta wak cu continuamente e muchanan, e yiunan ta bira e victimanan mas grandi den confrontacionnan entre mayornan. Nos ta wak cu hopi biaha un mayor of tur dos mayor no por hasi diferencia entre e situacion di e pareha y e relacion entre mayor y yiu. www.comprondiendobida.com
Basa riba experencia di un major anonimo.
Realmente nos ta wak cu continuamente e muchanan, e yiunan ta bira e victimanan mas grandi den confrontacionnan entre mayornan. Nos ta wak cu hopi biaha un mayor of tur dos mayor no por hasi diferencia entre e situacion di e pareha y e relacion entre mayor y yiu. Esaki ta un muestra grandi di inmadures emocional. E decreto universal di e derechonan di mucha ta stipula claramente cu un mucha tin derecho riba e cuido y atencion di tur dos mayor. Te ainda no tin un ley pa obliga mayornan pa cumpli cu nan deber di duna cada yiu e mesun cuido y atencion. Esaki ta lastima, paso e mucha nunca lo compronde e ‘traicion’ aki. Semper e lo puntra su mes dicon su mayor a bandon’e. E mucha port e hasta duna su mes e culpa cu su mayornan a bay for di otro. Un mucha por kere cu un mayor a bay lag’e pasobra nan no tabata suficiente ‘bon mucha’. Tambe ta conoci cu un mucha neglisha pa un mayor por asumi un actitud auto-destructivo dor di bay den vicionan di alcohol y droga, bay den criminalidad of cay den depresionnan cu por ta fatal.
Continue reading “Ora yiu ta paga e prijs di separacion”
Con pa atrae amor den bo bida? Bo kier experencia amor? Awel, simpel… trese amor den bo ser. Pensa pensamentonan limpi y bunita pa bo mes y pa otronan… www.comprondiendobida.com
Bo kier experencia amor? Awel, simpel… trese amor den bo ser. Pensa pensamentonan limpi y bunita pa bo mes y pa otronan…
Hasi accionnan di amor… amor di berdad… amor cu ta sali di bo esencia…
For di e mas profundo di bo ser…
Ora amor ta bira mas y mas parti di ken bo ta, bo lo experencia amor…
Amor lo bira e refleho pa e mundo pafo di bo, di loke ta resona den bo alma, e spiel di loke abo a bira…amor puro y puro amor…amor riba pia…
Bo mundo externo lo atrae loke ta vibra den bo interior…esta amor y bondad y comprension, hermandad y humanidad…
Bo ta surpasando bo sumpinjanan y dolornan di bida pa traha lugar pa un experencia mas halto…
Amor pa bo, ja no ta mas un cos cu bo por cumpra of bende, exigi of basila…
Abo a ‘bira’ Amor… for di e paden di bo ser y amor a bira bo derecho como jiu di un universo cu ta bondadoso…
Bo lo atrae abundancia, gracia y gratitud den bo ambiente di bida.
Pakico? Pasobra amor a bira bo focus… e ‘caminda’ y proceso di bo bida y no e meta…
Amor berdadero no ta algo pasajero…
E ta hinca den cada fibra di bo ser…
E ta bira bo energia fundamental riba cua bo ta orienta bo mes….
Hasi’e bo meta awo pa no laga e energia aki sali di bo ser…
Bo lo desea pa otro loke bo ta desea pa bo mes y vice versa…
Awo bo ta cla pa biba un bida perfectamente integra, cu alegria, conecta cu bida den su totalidad, cu poder pa manifesta cu pas y tur placer di mundo…
Bo ta cla pa cuminsa?
De zang van de kwihi boom
Er zit leven in mij…
Weet je…
Ik heb wortels…een lijf…armen en benen
En ook nog een kruin…
Ik heb hier jarenlang gestaan…
Geschreven uit liefde voor de Arubaanse natuur:
De zang van de kwihi boom
Er zit leven in mij…
Weet je…
Ik heb wortels…een lijf…armen en benen
En ook nog een kruin…
Ik heb hier jarenlang gestaan…
Weet je…
Zonder me te kunnen verplaatsen…zoals jij
Ik heb levens zien komen en gaan…net als jij…
Leventjes van vogels…van mensen…
Ik heb op de tonen van de wind gedanst…
Net zoals jij deed als je gek wou doen…
Ik ben een met de wind, de lucht, de sterren, de planeten…
Met jou…
Weet je…
Als je dat wilt…
Jij en ik…
Zie je mijn takken dansen?
‘Dat’ doe ik voor jou…
Dit is mijn zang…
– Ingrid werleman 2009
Continue reading “De zang van de kwihi boom”
VEMMA ta un programa di nutrishon diario kompleto y potente ku ta prove’e e vitamina y mineralnan nesesario ku dokter ta recomenda pa un curpa saludable. No tin nada pa sustitui fruta y berdura fresco. www.comprondiendobida.com
VEMMA ta un programa di nutrishon diario kompleto y potente ku ta prove’e e vitamina y mineralnan nesesario ku dokter ta recomenda pa un curpa saludable. No tin nada pa sustitui fruta y berdura fresco. Pero si bo estilo di bida agita ta stroba bo di haja e nutrishon diario, VEMMA ta bo “seguro di salud” na moda di papia, ku ta yuda bo kubri kualke defisiensia den bo nutrishon. E producto Vemma cu a pasa dor di estudionan clinico ta ensera:
• Formulashon medico diseña pa un dokter cu a combina ciencia oriental y occidental
• Mas cu 65 di e mineralnan mas importante pa bida
• 12 vitamina completo
Continue reading “E Forsa di VEMMA”
tratamento di menopausa, menopausa y intimidad. Dr. Carlos Viana ta splica cu hopi hende muher ta kere cu por cura menopausa dor di usa terapia di e hormona estrogeno(ERT) of otro forma di repone hormona den bo curpa (HRT). Descubrimentonan nobo den medicina a proba cu hormona sintetico por ocasiona mas daño den curpa di hende muher cu bon.
Un contribucion di Dr. Carlos Viana
E parti 1 di e articula aki yama Menopausa, su mito y berdadnan
Hopi hende muher ta kere cu por cura menopausa dor di usa terapia di e hormona estrogeno(ERT) of otro forma di repone hormona den bo curpa (HRT). Descubrimentonan nobo den medicina a proba cu hormona sintetico por ocasiona mas daño den curpa di hende muher cu bon. Tin alternativanan natural hopi mas sigur cu ta hopi mas efectivo ora nan ta wordu usa bou di guia di profesional. Prome cu tur cos, menopausa ta un proceso natural y no ta un malesa, asina ta cu un cura no ta necesario. Na di dos lugar, nivelnan di hormona den curpa di hende muher ta varia masha hopi mes. Tin hende muher cu mester di diferente hormona, pero tambe tin hende muher cu definitivamente no mester di estrogeno!
Continue reading “Dr. Viana: Tratamento di menopausa, menopausa y intimidad – Parti 2”
Bookmark – kico ta amor – wat is liefde … pa tur e curasonnan cu ta stima
Dr. Viana riba Menopausa, su mito y berdadnan.
Medicamente, menopausa ta wordu defini como: “ora cu bo no a haña bo menstruacion pa un aña”. Menopausa ta e fin di un proceso largo y poco poco cu jama peri-menopausa, cu ta e cambionan cu ta pasando den curpa di un hende muher. Cambionan completamente normal y parti di su bida mescos cu pubertad. E ovarionan di e hende muher ora e ta na mitad di su añanan 30 ta cuminsa cambia e cantidad di estrogeno y progesterona cu e ta produci.
www.comprondiendobida.com
Contribucion di Dr. Carlos Viana
Medicamente, menopausa ta wordu defini como: “ora cu bo no a haña bo menstruacion pa un aña”. Menopausa ta e fin di un proceso largo y poco poco cu jama peri-menopausa, cu ta e cambionan cu ta pasando den curpa di un hende muher. Cambionan completamente normal y parti di su bida mescos cu pubertad. E ovarionan di e hende muher ora e ta na mitad di su añanan 30 ta cuminsa cambia e cantidad di estrogeno y progesterona cu e ta produci. E dos hormona femenino aki ta mesun importante pa un ciclo menstrual normal y preñez exitoso. Tin hopi falta di informacion riba menopauase y den e articulo aki mi ta splica conceptonan eroneo tocante menopausa.
Den nos clinica, ora mi informa hende muhernan cu nan sintomanan ta pre-menopausico hopi di nan ta bisa cu esaki no por pasobra nan no tin 50 aña ainda!
Continue reading “Dr. Viana: Menopausa, su mito y berdadnan – Parti 1”
Obra creativo di carnaval pa traha cu bo yiu na cas. Cu poco cos muchanan por traha cosnan masha bunita… esaki mi a sinja dor di traha hopi anja cu mucha. Loke mucha kier ta atencion y tempo di e hendenan cu ta stima nan. Awor si nos combina esaki cu un tiki material cu hopi biaha nos tur den cas, nan mes por traha nan ‘Obra creativo di carnaval’. www.comprondiendobida.com
Cu poco cos muchanan por traha cosnan masha bunita… esaki mi a sinja dor di traha hopi anja cu mucha. Loke mucha kier ta atencion y tempo di e hendenan cu ta stima nan. Awor si nos combina esaki cu un tiki material cu hopi biaha nos tur den cas, nan mes por traha nan ‘Obra creativo di carnaval’. Y despues hunga cu nan ruman of amigonan di cas. Esaki por ta material manera karton, papel di color, lijm, stift of potlood, slinger of sinta cu hopi biaha nos ta kita di regalo y warda. Loke mucha ta haja dushi pa traha cu n’e tambe ta glitter, boton, figura di foam y steenchi. Bo por cumpra esakinan hopi barata na diferente lugar.
Continue reading “Obra creativo di carnaval pa traha cu bo yiu na cas”


text:
Te ainda tin 14 partido ku a pidi formulario di registrashon pa elekshon.
Despues di aviso di registro sivil, te ku e siman akí, 14 partido polítiko a pidi formulario pa ofisialmente registrá nan partisipashon na elekshon benidero. Den deklarashon na TeleCuraçao, presidente di Konseho Supremo Elektoral, Raymond “Pacheco” Römer a bisa ku nan ta spera 19 pa 20 partido lo inskribí dia 8 di ougùstus. Otro siman lo reuní ku tur partido pa determiná kon ta bai organisá e dia di entrega di lista. KSE ke pa tur partido haña e mésun kantidat di tempu pa entregá nan lista. Riba e dia ei partidonan tin entre 9or di mainta pa 4or di atardi pa entregá nan lista.


text:
Asamblea Nashonal na Venezuela ke pa presidente Maduro baha.
Tenshon a oumentá mas na Venezuela, awor ku oposishon a bini ku un resolushon pa kuminsá un proseso politiko kontra presidente Nicolas Maduro. Oposishon ta kulpa e presidente sosialista entre otro ku e i su partido a trapa demokrasia. E debate den parlamento a bira un problema ora sentenáres di simpatisante di e presidente a fòrsa drenta den e edisifisio di Asamblea Nashonal di Venezuela. Nan tabata grita lemanan anti-parlamentario. Nan a bandoná sala ora e lider di e partido sosialista a pidi nan esei. Den e siman ku a pasa un hues, supuestamente ligá ku presidente Maduro, a prohibí oposishon pa organisá un referèndùm. E idea ta pa pueblo por vota kontra e impopular presidente Maduro. E desishon a kousa hopi disgustu den e pais. Mesora míles di demostrantenan a manifestá kontra e desishon ku nan ta konsiderá antidemokrátiko. Oposishon ta papia di un “golpe de estado” dor di Maduro i su partido sosialista. Asamblea Nashonal a aseptá un moshon pa investigá e ròl di Maduro den e gòlpi aki. For di elekshonnan na desèmber aña pasá, oposishon tin un mayoria amplio den Asamblea Nashonal.
Segun opservadornan, e intento pa tuma pasonan hudisial kontra e presidente, ta hasi e krísis konstitushonal na Venezuela aun mas profundo. E chèns ta chiki ku ta logra yega na kondená e presidente. E sosialistanan tin kòntròl riba poder hudisial i otro institutonan grandi.
Ekonomia venezolano a sufri enormemente dor di e preis abou di zeta. Pueblo ta murmurá pa basta tempu kaba i segun enkuestanan 80% di pueblo, lo ke mira Maduro bai preferibel promé ku e aña aki terminá.


text:
Ayera nochi, 8 di April 2021 pa mas ó menos 22:30 or e Centro di Rescate di Wardacosta a wak riba radar un contacto saliendo for di area di Arashi. Mes ora e Metal Shark-11 a sali pa indentificá e contacto. Pa mas o menos 23:00 e Metal Shark a para e boto na 5.5 miya foi Manchebo Beach despues di un persigicion unda ta tin saka un tiru di advertencia pa para e boto.
Sinembargo esaki no kier a stop. E ora ey mester a tira dirigí riba e motornan di e boto pa stop esaki. A encontrá 2 hende homber Venozolano abordo. Mientras tantu a pidi cuerpo policial di Aruba pa bai wak den area di Arashi como cu tabata sospecha cu ilegalnan por a subi tera of cu por a laga droga atras.
Polis no a haya nada sospechoso den e area. Wardacosta a slep e boto ku no ta tin niun nomber ni number di registraccon, bai cune na e punto di sosten di wardacosta pa mas investigacion. Pa 03:00 di mainta a entrega e dos hombernan na Warda Nos Costa.


text:
E desicion di Minister Maduro pa pone algun producto den canasta basico, pa controla e prijsnan den supermercado, no a cay den bon tera serca Comerciantenan UNI, unda Sr Francis Saladin a duna su reaccion riba via red social.
E comerciante ta splica cu e nunca a abusa, pero cu anuncio recien di Minister ta hinca su negoshi den problema, pasobra cu e porcentage impone dor di Minister, e no ta alcansa pa cubri tur su gastonan operacional. Consequencia? E lo no por importa e productonan ey mas.
Esaki ta e reaccion di Sr.Saladin:
Bonnochi Sra. Minister Xiomara Ruiz M.
Mi ta compronde cu un paar di commerciante inepto a abusa di e situashon pero awo abo kier abusa di esnan cu no a haci nada malo.
Cu e porcentajenan aki mi no por ni cubri mi gastonan operashonal y muchu menos di mi personal. Abo ta bai paga mi cuenta di coriente di mi Freezer cu mi no por dal paga???
Abo ta bai bin Frasa majan y splica mi trahadornan cu danki na bo decishon sin consulta cu nos awo lo bai sufri mas consequencia???
Mi tin comprenshon cu e situashon no ta facil y lo tabata full dispuesto pa coopera, aunke nos NUNCA a abusa!!!
Lastimamente esaki ta bo manera semper di haci cos “It’s my way or the highway”
Esaki lo hacie dificil pa sigui importa e productonan aki pasobra con mi ta bai splica mi banco cu mi ta uza nan overdraft facility pa importa producto cu mi ta perde placa riba dje.
Ta bira ora bo cuminsa tuma nos na serio!!!!!!!
BTW mi a propone pa elimina BBO riba tur cuminda den a tempo aki pa e Corona virus
PERO ESEY SI BO NO TA HACI!!!!!!
BO TA KEDA SUTA PUEBLO CU BBO CUMULATIVO!!!!


text: Diamars na Centro pa Hoben y Famia tabata tin e placer di celebra dia internacional di hende muhe cu un grupo di mama hoben y yiunan tambe. Emily Rasmijn, un stagaire naci na Aruba cu actualmente ta hasi su estudio na Hulanda di tienermoeder di stichting wit gele kruis lo a organisa un self care workshop den colaboracion cu KFC y tambe ku Miss Aruba , Thessaly Zimmerman tambe tabata presente. Aki nan a ricibi varios tips con pa cuida nan mes conscientemente . Un gran pabien sigur pa tur esnan cu lo a haci tur esakinan posibel y cu lo por bin cu mas ideanan grandi pa locual ta cos futuro.


text:
KRALENDIJK – Tin un video ta sirkulá tokante un situashon bou di kua un persona na Bonaire ta biba. A usa argumento polítiko i hurídiko, tokante privasidat di e persona. Tur ta hipokresia. Hasimentu di redu, papia i saka stelashi di hende no ta kontra privasidat? Esaki suidadano Arthur Sealy ta puntra su mes den un komunikado resientemente. E video a i ta mustra e bèrdat sunú ora ta papia di pobresa. Mi ta spera ku ta bini mas video ya partidonan polítiko ta kuminsá enfatisá derecho humano.
Tin mas kaso di e situashonnan aki, pero unda e yudansa ta? Ta awor numa a tuma nota di e situashon aki? Awor ta kore hasi kos? Unda e kasnan sosial ta? Ta saka pòtrèt sí ora di duna pakete i no ta tene kuenta ku privasidat. Esaki no ta nada otro ku hasi polítika riba lomba di hende den nesesidat. Ki dia ta saka pòtrèt kaminda ta duna yabi di kas na unu ku tin aña ta biba den un situashon deplorabel? Fundashon Cas Boneriano ta broma ku ta bai traha un mion di kas, pero no pa e pobernan i gobièrnu no tin nada di bisa. Mester tin un inventario di tur e kasnan den mal kondishon ku ta abitá.
Dia seis di sèptèmber un grupo selektá ta bai selebrá dia di Bonaire ku ta: E pèrla den Karibe, E splendor den Karibe. E isla di pòstwesel. E isla di Chogogo. E paraiso pa sambuyadónan. E isla mas den Hulanda, E isla di hende kontentu sperando den Dios i Hulanda. E isla ku e mihó “Bestuursakkoord”. E isla ku e mihó Rapòrt Crm Link. E isla ku e mihó isla pa para den Saliña Vlijt. E isla ku e mihó Master Plan na mundu. E isla ku ekonomia blou. E isla ku e mihó kareteranan den Karibe. E isla ku e mihó Konseho Insular. E isla ku e mihó kuido pa hendenan pober. E isla mihó protehá kontra Covid-19. E isla ku e mihó Galileo Sensorstation. E isla orguyoso di su bankonan di kuminda. E isla ku pa CFT ta esun ku tur kos ta na òrdu. Nada di keha.
Meskos ku a para, fiesta, enkuentronan deportivo i eventonan kultural lo ta un gran muestra di solidaridat si para e festin den kurá di Kolegio Ehekutivo. Ami ta kontentu di a nase, biba i traha na Bonaire i ta mi responsabilidat komo siudadano ku derecho di voto pa kuestioná gobernashon. Mirando ku Konseho Insular no ta hasié.


text:
ORANJESTAD- E aerolínea Kolombiano Sarpa lo stòp su buenonan entre Colombia i Aruba entrante dia 10 di yanüari.
Resientemente Sarpa a anunsiá ku nan lo a stòp di bula entre Medellín i Kòrsou, pero a enfatisá na e momentu ei, ku buelonan pa i for di Aruba si lo a sigui manera kustumber.
Apenas dos siman despues, e aerolínea a disidí ku lo stòp di bula pa Aruba tambe. Sarpa ta sita hopi kompetensia, gastunan haltu i okupashon abou komo motibu pa stòp su buelonan.
Na fin di aña 2021 Sarpa tabata e promé ku a kuminsá ofresí buelo stret for di Aruba pa Barranquilla i Medellín. Mientrastantu, Avianca i Wingo tambe a kuminsá buelonan pa i for di Medellin. Esaki a kondusí na un situashon di demasiado oferta pa e kantidat di pasahero ku tin. Lógikamente e situashon aki no ta faborabel pa e kompanianan di aviashon, pero si pa e konsumidó ku ta mira hopi oferta ie preisnan mas abou.


text:
Ministerio Publico a ripara cu tin hopi pregunta tocante nan decision den caso di e sospechoso Mericano (turista) di un caso di inmoralidad. E decision di Fiscal na Ministerio Publico ta tuma conforme nan liña di maneho pa delitonan asina. Delitonan inmoral leve ta bin na remarca pa un asina yama TOM-zitting unda Ministerio Publico mes ta dicidi, debi na e seriedad menos pisa di e hecho, riba un caso.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Noticia
Presencia di un malesa mortal di bushi raporta pa Aruba
Varios sambuyado local a observa bushi (“Long-spined sea urchin”, Diadema antillarum) morto y muriendo den Aruba su awanan costal, locual ta rekeri e atencion y accion di nos comunidad. Segun Tatiana Becker, MSc. ing. (ecologo marino), e observacionnan y potretnan comparti ta casi sin duda e malesa misterioso y fatal di bushi cu ta bezig […]
DNM ta informa tocante e malesa di perdida di tehido di coralnan, Stony Corals
Directie Natuur en Milieu (DNM) ta desea di comparti un informacion importante di un fenomeno cu ta tumando lugar den e bida marino na algun sitio di buceo (dive site) na e islanan den Caribe y particularmente e preocupacion cu tin actualmente na Boneiro cu e presencia di un malesa di coral. Nomber di e […]
Dia mundial pa combati secura y suelonan degrada DNM cu yamada pa no kita matanan of suelo cu ta inclui piedranan cu ta yuda combati erosion.
E asamblea general di Nacionnan Uni (UN) a declara oficialmente cu dia 17 di juni ta e Dia Mundial pa Combati Secura y Suelonan Degrada. Locual na Ingles nan a yama World Day to Combat Desertification and Drought. E obhetivo di e observacion ta pa eleva conscientisacion di e retonan asocia cu secura. Tambe cu […]
Directie Natuur en Milieu (DNM) y Bureau di Minister Arends (Min TINO) cu Quiz #OceanWednesdays y hopi informacion di nos lama y e fundacionnan cu ta percura pa protehe
Ayera dia 8 di juni riba Dia Mundial di Oceano, DNM a anuncia riba nan pagina di Facebook e quiz #OceanWednesdays. DNM conhuntamente cu Bureau di Ministerio Transporte, Integridad Naturalesa y Asuntonan di Adulto Mayor, y e organisacionnan cu tin di haber cu e ecosistema marino lo tin un serie di preguntanan cu nan lo […]
Dia Mundial di Oceano 2022; dicon nos mester pone enfasis riba e meta di proteccion 30X30
Pa crea un oceano saludabel, unda bida marino ta abundante, ta esencial pa 30% di nos planeta su tera, awa y oceano ta protegi pa 2030. Tur aña dia 8 di juni, Nacionnan Uni ta celebra e Dia Mundial di Oceano rond mundo. Nacionnan Uni ta coordina e eventonan rond di e tema aki pa […]
Dia mundial di medio ambiente 2022 -Nos por drecha y rebiba nos relacion cu naturalesa y nos por alcansa e metanan di desaroyo sostenibel (SDG’s)
Dia Mundial di Medio Ambiente ta dia 5 di juni. E dia mundial observa aki ta esun di mas grandi pa nos medio ambiente. United Nations Environment Program (UNEP) ta un seccion di Nacionnan Uni cu ta encarga pa organisa e plataforma tur aña desde 1973. E plataforma encarga cu e programacion y eventonan a […]
Construccion di edificionan aki na Aruba mester considera nos clima di temperatura halto y e fenomeno di cambio di clima.
Aruba ainda ta den desaroyo, esaki no kiermen cu nos mester keda construi sin fin of sin tene cuenta cu e circumstancianan di e naturalesa of medio ambiente. Nos mester adapta y incorpora desaroyo sostenibel ora di construi edificionan. Kico esaki ta significa den e mundo di construccion? Nos sa cu antes nos adultonan mayor […]
Dia Internacional di Abeha. DNM ta enfoca ariba importancia di preservacion di Abeha y esnan cu ta mantene abehanan
No ta desconoci cu e rol di abehanan ta uno importante pa cu produccion di fruta y berdura. Abeha no solamente tin e funcion di poliniza flornan, pero tambe e produccion di honing pa consumo. En conexion cu dia internacional di Abeha, 20 di mei, Directie Natuur en Milieu (DNM) ta trece dilanti cu den […]
Dia di Mama Tera 2022: Ban inverti den nos planeta
Directie Natuur en Milieu (DNM) departamento encarga cu maneho pa nos medio ambiente y naturalesa na Aruba kier trece un biaha mas dilanti e historia di dia di Mama Tera (Earth Day), como tambe e tema pa cu e aña aki pa crea mas conscientisacion rond di e tema. Ademas di esakinan, kico abo por […]
Campamento den forma responsabel ta uno cu ta respeta naturalesa y medio ambiente
Directie Natuur en Milieu (DNM) ta desea di manda un yamada na tur esnan cu a haya un vergunning pa bai campa na nos costanan di lama pa haci esaki na un manera responsabel. Nos recursonan natural manera matanan, bestianan, bida marino den temporada di campamento mester keda respeta pa asina garantisa nan existencia. Relaciona […]
DNM ta informa cu tin presencia di cantidad halto di yerba di lama na nos costanan.
Den transcurso di siman DNM a haya informacion cu tin yegada di yerbanan di lama na nos costanan rond di Aruba. Awe, DNM a constata cu na Santana di Cacho (San Nicolas) tin yerbanan di lama cu a yega na e sitio. E yerba di lama cu a constata ta di e especie di Sargassum. […]
Dia mundial di bestia y matanan UN World Wildlife Day celebra dia 3 di maart
Na e di 68 edicion di e Asamblea General di Nacionnan Uni (UNGA), a proclama dia 3 di maart como un dia observa oficialmente pa Nacionnan Uni pa cu dia mundial di bestia y matanan salvahe (World Wildlife Day). Riba e fecha aki, 3 di maart, a firma e convenio di CITES, e Convention on […]
World Wetlands Day ta un invitacion pa nos balora, maneha, restaura y stima e ecosistema aki
A culmina e 2 simannan di COP26 y tur nacion a keda cu huiswerk pa haci y percura pa Cambio di Clima no dal nos duro
Estudio scientifico local: Pisca por proteha ecosistemanan contra invasion di yerba di lama
TEDxOranjestad COUNTDOWN: evento organisa pa Directie Natuur & Milieu y Elever
Luna di october, luna di flor. Dia 6 di october ta luna nobo- segun nos adultonan mayor un bon dia pa planta
16 di september ta celebra Dia Mundial di Ozon
Dia Internacional di matanan di mangel. Kico nos sa di matanan di Mangel y nan habitat?
Ami ta scoge! Nenga plastic di un solo uzo
-
-
Archives
- August 2022
- July 2022
- June 2022
- May 2022
- April 2022
- March 2022
- February 2022
- November 2021
- October 2021
- September 2021
- July 2021
- June 2021
- May 2021
- April 2021
- March 2021
- February 2021
- July 2020
- June 2020
- August 2019
- July 2019
- June 2019
- May 2019
- April 2019
- March 2019
- February 2019
- January 2019
- October 2018
- September 2018
- August 2018
- July 2018
- January 2018


text:
Dos pais uni riba un isla chikito ta enfrenta COVID-19
*Crisis mundial por bay topa cu e temporada di horcan
Na tur pais bida mester sigui. Esaki tambe ta e caso pa e isla parti den dos pais. E parti Hulandes ta Sint Maarten y e parti Frances, San Martin.
Generalmente no tin mucho problema pa atende cu e realidad aki. Calamidad ta trece cambio den decisionnan cu gobiernonan mester tuma pa bienestar di e pais.
Un pakete di medida a yega San Martin for di Francia, uno di e paisnan Europeo cu for di tempran a conoce e progreso di COVID-19 y a cera su portanan pero tambe entradanan grandi cu e pais ta ricibi na turismo entre otro.
San Martin no ta diferencia di su madre patria Europeo. Na momento cu orden a drenta pa e cera su portanan pa asina evita e peliger di e coronavirus nobo, el a despedi di entradanan importante na e pais.
Bida a cambia na San Martin, cu habitantenan cu no por subi caya ni pa haci compra sin un permiso special. Cada asunto special cu ta permiti nan subi caya, ta exigi tambe un permiso cu por baha dor di computer.
Un pakete di medida separa a wordo tuma na Sint Maarten, cu a conoce e prome caso oficial di COVID-19 na momento cu e gobierno ya a dicidi pa cera portanan di e pais y tuma medidanan drastico pa evita e malesa plama.
Informacionnan cu ta sali for di St. Maarten/San Martin, ta presenta un realidad di paisnan den Caribe cu tur aña mester tene cuenta cu e temporada di horcan. Esaki a haci e preparacionnan na e pais mas facil.
“Prepara pa COVID-19 ta pa Sint Maarten un preparacion ora alarma wordo bati pa horcan. Nos ta prepara nos paketenan, nos ta prepara pa suspenso, nos ta prepara pa peliger. Nos mester drenta isolacion na momento di horcan tambe y nos mester cera nos mes den cas pio cu ta e caso cu e coronavirus nobo, “un miembro di comunidad di Sint Maarten a splica.
Pa cuanto tempo e isla ta prepara? E comunidad no ta na haltura. E por ta un tempo cu ta bay topa cu e temporada di horcan cu lo por hinca region di Caribe den un problema serio.
Ya ta analisa fondonan pa cubri e resultadonan di COVID-19. Mester tene na consideracion cu na Juni mester tin fondo prepara pa inicio di temporada di horcan.
Economia a cay na e isla di dos pais na e parti Noord di Caribe. E isla di origen di hopi Arubiano siglo pasa, ora migracion tabata uni pueblo cu awe mester isola.


text:
Recientemente Bon Dia Aruba a wordo invita pa forma parti di un conferencia na Merca Shared Ownership Investment Conference (SOIC) 2015 den cual un punto cu a haya hopi atencion ta e generacion di Millennials y nan habito.
E generacion di mas grandi den historia ta casi drenta su asina yama “prime spending years”, e añanan den cual nan ta gasta mas. Millennials tin un manera particular den cual nan ta reforma economia; nan experiencianan unico lo cambia e manera cu ta cumpra y bende cos, forsando companianan pa examina con nan ta haci negoshi pa e decadanan cu ta bin. Fuente Golman Sachs Global Investment Research.
Millennials ta tur hende cu a nace entre aña 1980 y 2000. Millennials a crece den un tempo cu hopi cambio lihe, dunando nan un cantidad di prioridad y expectativa hopi diferente na generacionnan anterior.
E generacion di Millennials ta esun di mas grandi den historia di US, ainda mas grandi cu Baby Boom. Segun datonan di US Census Bureau 2015 tin 92 miyon Millenials cu e mayoria ta den edad di 24 y 25 aña, Generation X tin 61 miyon cu e grupo mas grandi tin 50 aña. Y Baby Boomers cu e grupo di mas grandi ta di esunnan cu tin 51 aña.
Cas
Segun cu Millennials ta drenta e añanan di cumpra cas (25 – 45), nan gana di no kier drenta den e mercado di cas por cambia. E tamaño di e grupo plus e deseo di e grupo pa “settle down” den futuro, por causa un impacto di aumento di benta di cas abrupto. Mientrastanto un cantidad creciente di Millennials ta prefera keda biba na cas cu nan mayornan. Na 1990 e cantidad tabata 26.8% y 2010 29.9%. Expertonan ta bisa cu nan ta na cas den neishi awo, wardando pa bula. 93% di esunnan entre 18 – 24 aña ta bisa cu nan kier tin nan mesun cas den futuro. Edad 35 – 44 ta 75%, edad 45 – 54 ta 72%, y tur esunnan riba 54 39% ta bisa cu nan lo kier un cas di nan mes den futuro.
Yiu y casamento
Pa loke ta e categoria di amor y casamento Millennials ta wardando cu casamento y trahamento di yiu, Pero esaki no kiermen cu nan lo kier ta soltero pa semper. Na 2010 e edad averahe di casamento tabata 30 aña y na 1970 e edad tabata 23 aña. E total di hende hoben cu ta bira riba nan mes y casa a baha cu mas di 50% desde aña 1960, expertonan a analisa e porcentahe entre edad di 18 y 31 pa e situacion aki. 23% ta casa y bibando riba su mes na 2012, 27% na 2007, 43% na 1981 y 56% na 1968. Banda di esaki manera menciona anterior, Millennials ta wardando pa traha yiu tambe. A pesar di tur estadistica cu ta mustra cu nan ta tarda mas cu generacionnan anterior, 70% a bisa cu nan kier casa y 74% a bisa cu nan kier yiu.
Acceso y huur no bira doño
No ta den solamente cas, Millennials ta man duro pa cumpra auto, musica y articulonan luhoso. En bes di esaki nan ta haci uzo di otro servicionan cu ta provee nan cu acceso na e productonan cu nan mester, sin tin e peso/responsabilidad di ta doño di dje. Cu esakinan ta aumenta e asina yama “sharing economy”, economia di comparti. Economista Jeremy Rifkin ta bisa: “25 aña for di awo, prestamento di auto lo ta normal y pa ta doño di auto lo ta abnormal.” Hecho ta cu articulonan di necesidad pa generacionnan anterior, no ta mes importante pa Millennials. Na 2005 52% di Millennials tabata prefera huur un articulo y na 2013 e tabata 60%, edad investiga ta entre 24 te cu 34 aña.
Marca y benta
E afinidad cu Millennials tin na tecnologia ta re formando benta. Cu informacion di producto, “reviews” y comparacion di prijs den nan man, Millennnials ta buscando marcanan cu ta cumbini nan mas y na e costo di mas abou. 57% di Millennials ta haci comparacion di prijs prome cu nan cumpra. Ora cu ta haci promocion pa un producto, un marca fuerte no ta suficiente pa garantisa benta. Calidad ta keda importante,pero e prijs ta mas importante. Tambe locual ta resalta, e generacion cu ta biba online ta cumpra online. Pues ora cu un marca haci uzo di medionan social, Millennials ta gusta e marca mucho mas.
Bienestar y salud
Pa Millennials bienestar ta algo cu nan ta persigui diariamente. Nan ta haciendo mas ehercicio, come mas sabi y humando menos cu generacionnan anterior. Nan ta uzando aplicacionnan pa registra data di nan cantidad di ehercicio y informacion online pa haya sa cua ta e cumindanan mas saludabel. Cual por cierto ta un categoria cu nan ta dispuesto pa gasta mas aden. Saludabel pa Millenials no kiermen djis pa no ta malo, e ta bay mas pa come mas saludabel a base diario. Esaki ta bay man den man tambe cu cantidad di consumo di tabaco, sigaria y alcohol, cual nan ta desaproba.
Asina tin un bista riba solamente algun di e custumbernan di e generacion Millennials aki cu ta mustra segun expertonan di lo haci cambionan grandi den e economia.
Sigur tambe locual cu a resalta segun expertonan na SOIC ta cu Millenials ta constantemente busca experiencianan nobo. Den cual esunnan mas hoben ta pusha nan mayornan pa cu ta di e generacion anterior pa sali for di nan zona comodo y haci cosnan cu nan, cual ta inclui biahenan y actividadnan mas cu mas aventura y tambe variacion den destinacion di biahe. Hotelnan mundialmente tin bista riba esaki y tin algun hotel cu ta remodela tur aña pa asina brinda huespednan cada aña un otro experiencia a pesar cu nan ta bay e mesun hotel tur aña.


text:
Mehoracion di transaccionnan financiero, manera entre otro habri un cuenta di banco particulier of un cuenta di banco priva, ta aporta positivamente na e “ease of doing business” na Aruba y asina ta aporta na e clima empresarial y clima di inversion na Aruba.
Proceduranan mester ta transparente y menos complica posibel na servicio di e empresanan y tambe e cuidadanonan di Aruba. Den cuadro di inclusion financiero, habri un cuenta di pago basico, mester ta posibel pa tur hende. Den cuadro di e reformanan economico di Landspakket, un oficina consultativo independiente, Economisch Bureau Amsterdam (EBA), a haci un investigacion y a duna recomendacion na gobierno di Aruba. Den e rapport di EBA ta wordo indica cu e tardamento administrativo y e gastonan di e rekisitonan di “compliance” y e tempo largo cu mester warda pa habri un cuenta di banco, ta perhudica e comunidad empresarial y ta causa daño na e bon nomber di Aruba como destinacion pa haci inversionnan.
“Producto y servicio financiero mester ta acesibel pa tur hende” segun Minister Wever. EBA ta recomenda cuater proyecto di prioridad cu lo aporta di manera esencial na e clima empresarial y clima di inversion di Aruba. Un di e proyectonan ta proyecto #4: “Habri cuenta di banco di manera eficiente”. Minister Wever ta splica cu den e temponan moderno aki ta den interes di e comunidad empresarial y di e cuidadanonan pa por habri un cuenta bancario den tempo rapido pa asina haci transaccionnan financiero.
EBA ta recomenda cu den e proyecto aki, stakeholders traha hunto na stipula reglanan y haci acuerdonan den termino di tempo rasonabel pa por habri un cuenta bancario na Aruba y cu e acuerdonan aki wordo formalisa por medio di un convenio. Banda di esaki, EBA ta recomenda pa traha den e proyecto aki tambe na haci habrimento di un cuenta di pago basico acesibel pa tur hende. E Asociacion di Bankeronan di Aruba (ABA) y Banco Central di Aruba (CBA) lo haya un rol importante den e proceso aki.
Minister Geoffrey Wever: “EBA a haci recomendacionnan interesante na gobierno di Aruba, cual gobierno di Aruba a kies pa implementa. Pa cu esaki lo tene dentro di poco combersacionnan cu ABA y CBA pa realisa e ehecucion di e proyecto aki. Gobierno di Aruba ta brinda sosten completo na implementacion di e proyecto aki”.


text:
Dialuna mainta ta habri den un situacion inusual despues cu Gobierno a declara un “lockdown” pa Aruba. Tin persona cu ta sumamente preocupa y otronan cu tin un pensamento diferente. Den entrevista cu 24ora.com esaki ta locual algun taxista a expresa.
Un situacion nobo cu nos ta bibando, pero ta algo cu por a spera mirando cu ta algo mundial. Caminda cu cada persona mester ta prepara pa un eventual caso di contagio, ta reaccion di Benedicto Martin Ridderstap, Taxi 323
Locual ta sentimento di e turistanan, “the worst part is to leave the Island because we had a very good time” y cu hopi elogio pa nos amabilidad/ hospitalidad y e trato cu nos a duna nan, pa asina conta cu turistanan contento na momento di bandona nos isla pero cu lo regresa Aruba pronto tambe.
Pa locual ta trata e informacion cu frontera lo ta cera cuminsando diamars en adelante, Benedicto ta duna un ehemplo cu e bieunan semper a uza “ esun cu traha lo tin, semper tin cu traha un dam warda un tiki awa” y e ta keda na cada ken pa sa kico pa haci. Un poco dificil pero ora tin manteca tin pan cu manteca y si no tin ta pan seco, baha e tin cu baha y mas sigur e lo baha bon paso no por kibra hero cu man.
Nos tur tin di adapta nos mes, no sinta warda e golpi bin anto e ora ey bay prepara pasobra e ora ey ta laat. E homber eyriba ta haci tur cos, e ta kinipi bo pa bo corda cu e t’ey. Palabra di suerte na demas colega y ohala por tuma conseho di biba semper prepara, e taxista a bisa.
Di otro banda Shinton Arends kende tambe ta eherce / labora como Taxista ta haya e situacion basta serio. Te na e momento aki no a mira e realidad ainda, tin cu warda e “flow” baha completo pa asina por duna un contesta riba kico ta bay haci. Ta keda na cada taxista pa dicidi si ta subi caya of si ta keda cas pa e tiki trabou cu ta bay tin y move cu esey. Ta bisa cu e noticia di e “lockdown” no tabata un sorpresa, ya cu e ta informacion cu a bin dilanti den reunion y cu lo tuma e decision ey un dia pa otro. Naturalmente dificil pero miho hacie awo cu lamenta despues.
E ta bisa cu tin cu tuma e situacion trankil y haci lo miho posibel cada ken pa nan mes. Mayoria di turistanan no ta mustra di ta ancioso, nan ta riba vacantie a disfruta, pero bayendo cas awo lo sigui e noticia mas di cerca, pero mayoria ta trankil.
Shinton, igual cu hopi hende riba nos isla tambe a tuma metodo di precaucion, ta uza sanatizer, ta percura pa niun hende sinta dilanti den auto pa preveni e social contact y ora di bisa ayo / danki no ta duna man ni nada y tur hende ta di acuerdo cu esaki.


text:
Historia
Fundashon Wega di Number Kòrsou (FWNK) a keda establesé na 1986 ku e meta pa organisá e sorteo di Wega di Number. Nos ta atendé ku atministrashon i kontrol di pèrmit pa bende number di akuerdo ku Artíkulo 3 bis sekshon 1 di “Loterijverordening di 1909”.
Organisashon di e Sorteo di Wega di Number entre otro ta enserá:
- Kalkulá preis ku mester paga pa haña pèrmit pa bende number;
- Presentá e informashon aki na Ministerio di finansa pa asina Ontvanger por kobra rifero pa e pèrmit.
Sorteo Èkstra ta un sorteo adishonal ku FWNK a introdusí na 1998. Nos ta organisá i supervisá tur loke ta toka Sorteo Èkstra.
Otro tarea importante di FWNK ta supervishon di e Fondo di Garantia manera stipulá den artíkulo 5 paragraf 3 di “Loterijverordening 1909”. Ta hasi uso di e fondo aki ora rifero NO por paga un premio. Den e kaso ei Fundashon Wega di Number Kòrsou ta paga 60% di e premio i ta (laga) kita pèrmit di e rifero en kuestion.
Ordenansa en konekshon ku ganashi
Di akuerdo ku regla stipulá mester usa eventual ganashi di FWNK pa:
- Fortalesé posishon dje fundashon;
- Prevení i kombatí ilegalidat den wega di plaka;
- Prevení adikshon na wega di plaka;
- Donashon na organisashon di karidat.


text:
Boegoeroei – Dialuna anochi den careda di 7:30 patruya di districto di Noord ta bay un asistencia pa loke ta parse un problema di famia.
Loke nan no tawata sa cu e asistencia aki lo bay completamente robes.
Esaki ta momento cu e agresor, cu ta un adicto y alabes un pashent di P.A.A.Z ta dal agente Ruiz un bloki di trincion.
Por bisa cu e prome bloki ya caba a herida e agente seriamente, cu e no por a haci nada mas.
E agresor di Fam Tjong Kon Sang a keda bati e agente repetidamente cu e bloki ariba su cabes, fracturando craneo di e agente.
Colega
Momento cu e colega probablemente lo a ripara esaki y tawata bise pa stop varios biaha e no tawata haci caso, aki ta caminda cu no a keda nada mas pa tira e homber. E agresor ta fayece al instante den cura di e cas. Banda di dje e agente herida mortalmente.
Ambulance a sali mes ora cu e agente, abordo tawata tin un dama cu lo ta un dokter. Caminda nan a wordo cera pa asina e ambulance por yega hospitaal lihe.
Den ambulance tambe por a wak un colega di e agente, cu tawata keda papia y tawata bise ” Ban Tino bo por, ban pami”. Pero algun minuut despues agente Ruiz ta fayece a base di e multiple golpinan ricibi di e bloki.
Informacion cu nos a haya ta indica cu e cas ey ta un cas conoci pa polis y e homber aki tambe. Den pasado ela yega di ataca polis caba cu cuchiu.


text:
San Juan, Puerto Rico: Dialuna e artistanan grandi, Ricky Martin, Chayanne, Luis Fonsi y Nicky Jam, a tuma un avion cu destino San Juan, pa asina personalmente por entrega un suma di placa cu nan a recauda den e ultimo simannan pa yuda e damnificadonan. E artistanan a publica un potret di nan tur hunto riba nan instagram,
E cantante Chayanne a mustra su precupacion pa e situacion cu Puerto Rico ta pasando aden, despues di e dos horcannan devastador, Irma y maria. Via su cuenta di instagram ela mustra su precupacion pa e habitantenan di Puerto Rico, pa e casnan cu a keda afecta, cu a desaparece door di e inundacionnan of hopi di esnan cu a keda sin awa of coriente. Ela scirbi riba su Instagram lo siguiente: ” Mi gente bonita de Puerto Rico no estan solos. ¡En la unión está la fuerza! Vamos a salir de esta!”
Chayanne a recauda fondo pa cubri e gastonan di transportacion di articulonan di cominda cu nan a colecta na Florida. Su contribucion lo wordo usa especificamente pa transporte y distrubicion na e isla y a priminti cu elo percura pa e ayudo aki, yega na esnan di mas mester den e comunidad puertoriqueño.
Ricky Martin a share e potret riba su rednan social, Ela lansa un plataforma pa recauda fondo. Ricky Martin a duna di su mes 100 mil dollar y den 5 dia ela logra cera mas di 400 mil dollar acerca.


text:
KRALENDIJK – No ta bini persiguishon penal den e kaso di kandela ku a surgi aña pasá jüli na kas di famia Dorothea situá na Kaya Karkó den Nikiboko. Esaki bosero di Ministerio Públiko BES, Roderick Gouverneur a deklará.
Tabata na luna di jüli aña pasá ku den mardugá a surgi un kandela den kamber pafó di e kas. Tin miembro di e famia a resultá gravemente heridá. Un di e víktimanan a fayesé na Colombia, despues ku a hib’é pa tratamentu médiko.
Tabata sirkulá basta rumor tokante e kandela aki, entre otro ku lo por tabata un kandela sendé intenshonalmente i ku lo a sigui persiguishon penal. Mientrastantu mas di 6 luna a pasa kaba, sin ku a sigui ningun akshon di parti polis i Ministerio Públiko. “E kaso di jüli tabata unu serio. Lamentablemente durante rekonstrukshon no por a determiná kiko tabata e kousa eksakto di e insendio”, bosero di Ministerio Públiko BES, Roderick Gouverneur, a deklará.